Source: http://docplayer.fi/918-Rehevoityneen-jarven-kunnostus-ja-hoito.html
Timestamp: 2017-06-28 11:15:43+00:00
Document Index: 24440094

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Rehevöityneen järven kunnostus ja hoito - PDF
Rehevöityneen järven kunnostus ja hoito
Download "Rehevöityneen järven kunnostus ja hoito"
Aino Salo
1 YMPÄRISTÖOPAS 2010 Rehevöityneen järven kunnostus ja hoito Auri Sarvilinna Ilkka Sammalkorpi Suomen ympäristökeskus2 3 YMPÄRISTÖOPAS 2010 Rehevöityneen järven kunnostus ja hoito Auri Sarvilinna ja Ilkka Sammalkorpi Helsinki 2010 Suomen ympäristökeskus4 YMPÄRISTÖOPAS 2010 Suomen ympäristökeskus Kansikuva: Anu Lastumäki / Ilkka Lastumäki Sisäkannen kuva: Milla Popova Takasisäkannen kuva: Paula Piirainen/Plugi.fi Sisäsivujen kuvat: Ari Andersin (AAN), Aarre Arrajoki (AAR), Sirpa Ala-Rämi (SAR), Markku Aikioniemi (MA), Henry Ekholm/Plugi.fi (HE), Janne Eloranta/Plugi.fi (JE), Pirjo Ferin-Westerholm (PFW), Johanna Issakainen (JI), Teemu Jehkonen/Plugi.fi (TJE), Teemu Junttila (TJU), Eero Kemilä (EK), Lassi Kujala/Plugi.fi (LK), Liisa Laitinen (LL), Anu Lastumäki / Ilkka Lastumäki (AL/IL), Jouko Lehmuskallio (JL), Mauri Leivo (ML), Riku Lumiaro (RLU), Reijo Lähteenmäki (RLÄ), Mika Marttunen (MM), Jukka Mustonen (JM), Suvi Mäkelä (SM), Jussi Mäkinen (JMÄ), Matti Ollikainen (MO), Heikki Pajula (HP), Miemo Penttinen (MPE), Maija-Liisa Pitkänen (MLP), Plugi.fi, Milla Popova (MP), Pirjo Punju (PP), Tarja Pusa (TP), Jouko Rikkinen (JR), Ilkka Sammalkorpi (IS), Auri Sarvilinna (AS), SYKEkuva, Anne Tarvainen (AT), Satu Turtiainen (ST), Tero Väisänen (TV), Barbro Wickström/Plugi.fi (BW). Kartta SYKE. Taitto: Satu Turtiainen Julkaisu on saatavana myös internetistä: Vammalan Kirjapaino Oy, Sastamala 2010 Kirjapainolla ja käytetyllä painopaperilla on ISO standardin mukainen ympäristöjärjestelmä, joka on sertifioitu. ISBN (nid.) ISBN (PDF) ISSN (pain.) ISSN X (verkkoj.)5 ALKUSANAT Alueellisten vesienhoitosuunnitelmien valmistuttua joulukuussa 2009 järvien kunnostaminen on Suomessa ajankohtaisempaa kuin koskaan. Tavoitteena on, että vesistöjemme tila ei enää heikkene ja että ne ovat vähintään hyvässä tilassa vuoteen 2015 mennessä. Vesistön kunnostus parantaa viihtyvyyttä, järven kalataloudellisia edellytyksiä sekä luonnon- ja maisemansuojelua. Hyvä veden laatu tai sen paraneminen vaikuttaa suoraan järven käyttömahdollisuuksiin ja myös rantakiinteistöjen arvoon. Rantakiinteistöjen ja vesialueiden omistajat ovatkin enenevissä määrin kiinnostuneita toimimaan yhdessä lähijärviensä tilan säilyttämiseksi ja parantamiseksi. Suomessa on pitkä perinne talkootyönä toteutetuilla järvien kunnostushankkeilla. Kansalaisten oman toiminnan tueksi yleistajuiselle, helposti jaettavalle järvikunnostustiedolle on jatkuvasti ollut kysyntää. Tämä opas on tehty perustietopaketiksi rehevien järvien kunnostuksesta kaikille, jotka ovat kiinnostuneita lähijärvensä tilasta ja haluavat toimia sen hyväksi. Työn rahoittivat ympäristöministeriö ja Suomen ympäristökeskus SYKE. Opasprojektista vastasi tutkija Auri Sarvilinna SYKEstä. Hän myös kirjoitti oppaan yhdessä SYKEn vanhemman tutkijan Ilkka Sammalkorven kanssa. Tekstin työstämiseen osallistui myös useita muita asiantuntijoita. Vanhempi tutkija Antton Keto SYKEstä kirjoitti oppaaseen vesien hoidon suunnittelusta. Tutkija Heini Ahtiainen MTT Taloustutkimuksesta kirjoitti järvien kunnostamisen hyötyjen arvottamisesta, ja valiokuntaneuvos Jaakko Autio vesialueiden omistukseen liittyvistä käsitteistä. Hän kävi läpi myös oppaan juridisia näkökohtia. Ylitarkastaja Matti Osara ympäristöministeriöstä ja vanhempi tutkija Aira Kokko SYKEstä toivat tekstiin tärkeitä näkökulmia luonnon monimuotoisuuden turvaamiseksi kunnostushankkeissa. Edellä mainittujen henkilöiden lisäksi oppaan käsikirjoitusta kommentoivat tai oppaaseen lähettivät valokuviaan kymmenet järvikunnostuksen asiantuntijat ja harrastajat ympäri maata. Oppaan graafisen ilmeestä vastasi graafinen suunnittelija Satu Turtiainen ja tekstin kielentarkistuksesta toimittaja Eija Järvinen, molemmat SYKEstä. Työn asiantuntijatarkastajina toimivat professorit Jouko Sarvala Turun yliopistosta ja Jukka Horppila Helsingin yliopistosta. Oppaan käsikirjoitustyötä valvoi asiantuntijaohjausryhmä, johon kuuluivat: professori Jukka Horppila Helsingin yliopistosta, ympäristöjohtaja Johanna Ikävalko ja lakimies Leena Penttinen Maa- ja metsätaloustuottajain keskusliitto MTK ry:stä, kalastusbiologi Lasse Hyytinen Etelä-Savon TE-keskuksesta (nyk. Etelä-Savon elinkeino,- liikenne- ja ympäristökeskus, ELY-keskus), tutkija Jukka Ruuhijärvi Riista- ja kalatalouden tutkimuslaitoksesta, hankepäällikkö Ulla-Maija Hyytiäinen Hiidenveden kunnostus -hankkeesta, koordinaattori Elina Joensuu Lounais-Suomen ympäristökeskuksesta (nyk. Varsinais- Suomen ELY-keskus), ympäristönhoitopäällikkö Timo Yrjänä Pohjois-Pohjanmaan ympäristökeskuksesta (nyk. Pohjois-Pohjanmaan ELY-keskus), yksikönpäällikkö Raimo Ihme, päätoimittaja Pirjo Ferin-Westerholm, erikoistutkija Ari Mäkelä ja DI Pia Rotko SYKEstä ja ympäristöneuvos Jukka Matinvesi ympäristöministeriöstä. Vuosi 2010 toi mukanaan merkittäviä muutoksia ympäristöasioita hoitavaan aluehallintoon. Myös vesilain uudistus on jätetty tammikuussa 2010 eduskunnan käsittelyyn. Toivotaan, että uudistukset kehittävät järvien kunnostustoimintaa edelleen vesistöjemme ja kaikkien niiden käyttäjien parhaaksi. Ohjausryhmän puheenjohtaja, yksikönpäällikkö Markku Maunula6 7 SISÄLLYS Alkusanat...3 Sisällys...5 Johdanto: Tavoitteena hyväkuntoinen järvi...7 Milloin järvi on kunnostuksen tai hoidon tarpeessa?...9 Suomalainen järviluonto...9 Kuormitus muuttaa järven tilaa...10 Rehevöityminen Mitä järven kunnostaminen ja hoito on?...12 Järven kunnostaminen ja hoito kannattaa...13 Järven tilan selvittäminen...19 Omat havainnot...19 Näkösyvyyden tarkkailu...19 Kasvillisuuden seuranta...20 Levien tarkkailu...22 Kalojen ja lintujen seuranta...24 Vedenkorkeuden mittaus...25 Teetettävät selvitykset...27 Kuormitustietojen selvittäminen...27 Vesianalyysien teettäminen...27 Koekalastus...28 Kasvillisuuden ja linnuston kartoitus...29 Sedimenttianalyysit...29 Ideasta kohti kunnostusta...31 Tavoitteet kunnostuksen lähtökohdaksi...31 Kunnostusaloitteen tekeminen...32 Kuka voi kunnostaa?...33 Liikkeelle paikallisella yhteistyöllä...33 Rantaluonnon ehdoilla...33 Kunnostussuunnitelma järven kunnostuksen käsikirjoitus...37 Yhteistyökumppanit järven kunnostuksessa...38 Kunnostushankkeen talous...38 Lainsäädäntö, lupa-asiat ja sopimukset...41 Viestintä ja yhteistyö...41 Järven kunnostuksessa käytettävät menetelmät...47 Kuormituksen vähentäminen...47 Vesikasvien poisto...50 Järven hoitokalastus...51 Hapetus...55 Rantojen ruoppaus...56 Vedenpinnan nosto...57 Fosforin saostus...58 Sanasto...59 Lisätietoa järvikunnostuksen eri osa-alueilta...61 Kuvailulehti...62 Presentationsblad...63 Documentation page...64 MPE Rehevöityneen järven kunnostus ja hoito8 9 JOHDANTO Tavoitteena hyväkuntoinen järvi Suomen vesistöjen tila on parantunut 1970-luvun lopulta huomattavasti. Silloin aloitetut taajamien ja teollisuuden vesiensuojelutoimenpiteet ovat merkittävästi vähentäneet pistemäistä ravinnekuormitusta. Rehevöityminen vaivaa silti edelleen noin viidesosaa maamme järvien pinta-alasta. Erityisen alttiita sille ovat taajama- ja viljelyalueiden matalat järvet. Ongelmia aiheuttavat maa- ja metsätalouden ja asutuksen tuottama hajakuormitus, käsiteltyjen jätevesien aiheuttama paikallinen pistekuormitus sekä järviin jääneitä ravinteita kierrättävä sisäinen kuormitus. Tarve kuormituksen vähentämiselle ja järvien kunnostamiselle on edelleen olemassa. Tämä näkyi selvästi esimerkiksi vuoden 1997 helteisenä kesänä. Kymmenissä järvissä esiintyi merkittäviä sinileväkukintojen aiheuttamia haittoja, jotka herättivät vilkasta keskustelua julkisuudessa. Samana kesänä nähtiin myös mitä järvien kunnostuksella voidaan saada aikaan. Näin kävi esimerkiksi Lahden Vesijärvellä, missä aikaisempien vuosikymmenien asumajätevesien kuormittama sinileväkukintojen ja särkikalojen tyyssija oli onnistuttu palauttamaan kirkasvetiseksi kala-aitaksi. Myös eräät aktiivisen omaehtoisen kunnostuksen kohteena olleet järvet, kuten Hattulan Armijärvi ja Vihdin Enäjärvi, säästyivät kesän 1997 sinileväkukinnoilta. Tässä oppaassa esitellään järven kunnostuksessa tarvittavia tietoja. Merkittävä lisäys aiheesta tehtyihin aiempiin julkaisuihin on luonnon monimuotoisuuden merkityksen painottaminen. Erityisesti rantojen kunnostuksessa on olemassa ylilyöntien riski, joka tulisi toimenpiteiden suunnittelussa ottaa huomioon. Liian voimaperäinen kasvillisuuden vähentäminen voi paitsi aiheuttaa haittaa veden laadulle ja kalastolle, myös poistaa kasvilajeja tai elinympäristöjä, jotka ovat luonnonsuojelulainsäädännön suojaamia. Oppaassa annetaan myös esimerkkejä kohteista, joissa paikallisten toimijoiden ja ulkopuolisten asiantuntijoiden yhteistyöllä on saatu aikaan hyviä tuloksia. On oletettavaa, että omaehtoisen toiminnan merkitys tulee nykyisestään kasvamaan, koska läheskään kaikki kunnostuksen tarpeessa olevat järvet eivät täytä valtion rahoituksen saamisen ehtoja yleishyödyllisyydestä. Tällöin vastuu hankkeen toteutuksesta sekä rahoituksesta ja sen hankkimisesta jää hankkeen toteuttajille. Suomessa on arvioitu olevan yli 1500 kunnostuksen tarpeessa olevaa järveä. Niistä noin kolmannes on mukana alueellisissa vesienhoito-ohjelmissa, joiden rahoitukseen valtio voi osallistua. Suuri osa kunnostuskohteista on kuitenkin niin pieniä tai luonteeltaan niin paikallisia, ettei niiden kunnostus toteudu vesienhoito-ohjelman puitteissa. Tällöin asukkaiden oma toiminta ja paikallinen yhteistyö ovat ratkaisevia kunnostuksen onnistumisen kannalta. AL/IL Ympäristöopas 2010 Rehevöityneen järven kunnostus ja hoito 710 11 Milloin järvi on kunnostuksen tai hoidon tarpeessa? Suomalainen järviluonto Järvet leimaavat suomalaista luontoa. Ne ovat myös erottamaton osa suomalaista sielunmaisemaa. Jokainen järvi on ainutlaatuinen ihmisille, jotka sen rannoilla elävät, mökkeilevät, kalastavat, uivat, retkeilevät ja rentoutuvat. Monella meistä on oma, tärkeä järvemme ja käsitys siitä, minkälainen se on ja minkälainen sen pitäisi olla. Luonnon ekosysteeminä järvi on kokonaisuus, jota ovat aikojen saatossa muokanneet lukuiset eri tekijät. Järven ominaisuuksiin vaikuttavat sen sijainti, alueen maaperä ja kasvillisuus, järven valuma-alueen koko, veden viipymäaika järvessä, kasvien ja eläinten muodostaman eliöyhteisön rakenne ja ihmistoiminnan aiheuttamat muutokset, kuten ravinnekuormitus, säännöstely ja kalastus. Myös sijaintipaikan tyypilliset ilmasto-olot ja jääpeitteisen ajan pituus jättävät jälkensä järven tilaan. Etelä- ja Lounais-Suomen savikkoalueilla järvet ovat tyypillisesti pieniä, savisameita ja maaperän ravinteisuuden vuoksi luonnostaan reheviä. Tiheästi asutuilla alueilla sijaitsevat järvet kärsivät usein myös taajamien ja maatalouden kuormituksesta. Etelä- ja Lounais-Suomen tiheästi asutuilla alueilla sijaitsevat järvet ovat kuitenkin merkittäviä virkistyskäytön keitaita. Länsi-Suomen vähäjärvisillä alueilla jokainen järvi on arvokas. Siellä myös tekojärvet ovat tärkeitä virkistyskäytön kannalta. Keski- ja Itä-Suomen maisemaa halkovat karut, pinta-alaltaan laajat ja paikoin sokkeloiset reittivedet. Niiden selkävedet ovat edelleen lähes luonnontilaisia, ja ne tarjoavat elinympäristön monelle vaateliaalle ja harvinaistuneelle lajille, kuten lohelle, kuikalle ja norpalle. Reittivesiin laskevat AAN Ympäristöopas 2010 Rehevöityneen järven kunnostus ja hoito 912 Vesistöjen varsille perustettavat suojavyöhykkeet ja suojakaistat vähentävät maatalousalueilta tulevaa kuormitusta. MP pienet järvet ja suurten selkävesien lahdet voivat sen sijaan olla kunnostuksen tarpeessa. Lisäksi reittivesistössä esimerkiksi ravinnekuormituksen ongelmat voivat levitä reitin yläosasta alaspäin. Pohjois-Suomessa on paljon karuja humusjärviä, joista osa on vielä lähes luonnontilaisia. Osaa Pohjois-Suomen järvistä säännöstellään vesivoiman tuotannon tarpeisiin, mikä haittaa järven käyttöä ja asettaa haasteita niiden kunnostukselle. Kuormitus muuttaa järven tilaa Järvi on luonnostaan aina hitaassa muutoksen tilassa. Ihmisen toiminta on kuitenkin nopeuttanut järvien tilassa tapahtuvia muutoksia, joista tyypillisimpiä ovat vähittäinen rehevöityminen ja umpeenkasvu. Ihmisen toiminnan nopeuttamaa järven muuttumista voidaan hidastaa erilaisten kunnostustoimenpiteiden avulla. Kokonaan ei järvien luontaista muuttumista kuitenkaan voi, eikä ole tarpeenkaan, pysäyttää. Rehevöityminen ja sen aiheuttamat ongelmat ovat yleensä seurausta järven valuma-alueelta tulevan ravinnekuormituksen kasvusta. Ongelmat voivat myös olla perintöä menneiltä vuosikymmeniltä, jolloin asutuksen ja teollisuuden jätevesiä laskettiin jopa puhdistamattomina suoraan vesistöihin. Järveen kohdistuva kuormitus voi olla ulkoista kuormitusta, jossa valuma-alueelta kulkeutuvat ravinteet päätyvät valunnan mukana järveen, tai sisäistä kuormitusta, jossa järven pohjalietteeseen aiemmin varastoituneet ravinteet vapautuvat takasin veteen. Järveen tulevan kuormituksen määrään vaikuttavat valuma-alueen koko, maankäyttö ja veden viipymä järvessä. Maa- ja metsätalous, asutus, teollisuus sekä muu ihmistoiminta voivat moninkertaistaa järveen päätyvän ravinnemäärän. Mitä pidempi veden viipymä järvessä on, sitä herkemmin järvi reagoi ulkopuolelta tuleviin muutoksiin, kuten ravinnekuormitukseen tai happamoitumiseen. Myös ilmastonmuutos lisää järviin tulevan kuormituksen määrää etenkin Etelä-Suomessa, missä leudot, lumettomat talvet lisäävät ravinteiden huuhtoutumista pelloilta ja metsistä. Ravinteet päätyvät järveen joko piste- tai hajakuormituslähteistä. Pistekuormitusta aiheuttavat esimerkiksi yksittäiset tuotantolaitokset, jätevedenpuhdistamot ja maatalouden tuotantoyksiköt. Suurin osa järviin tulevasta ravinnekuormasta on kuitenkin nykyisin maa- ja metsätalouden ja hajaasutuksen aiheuttamaa hajakuormitusta. Lisäksi monet muut ihmisen toimet, esimerkiksi peltojen ja metsien ojitus, soiden kuivatus ja rakentaminen, ovat johtaneet siihen, että maahan satava vesi valuu pintavaluntana viemäreihin, ojiin, puroihin ja jokiin tai suoraan vesistöihin. Pintavalunnan mu- 10 Ympäristöopas 2010 Rehevöityneen järven kunnostus ja hoito13 PFW MP IS Rehevöityneille järville tyypillisiä piirteitä ovat muun muassa umpeenkasvu, levien määrän kasvu, sinilevien massaesiintymien yleistyminen ja kalaston muuttuminen särkikalavaltaiseksi. kana järviin huuhtoutuu kiintoainetta, ravinteita ja erilaisia epäpuhtauksia, kuten raskasmetalleja ja ulosteperäisiä bakteereja. Järven tilan parantamisen tärkein toimenpide on valuma-alueelta tulevan ulkoisen kuormituksen vähentäminen järven sietokyvyn tasolle. Jos liialliseen ulkoiseen kuormitukseen ei puututa, kunnostuksen vaikutukset jäävät lyhytaikaisiksi. Rehevöityminen Rehevöitymisellä tarkoitetaan kasvien tärkeimpien ravinteiden, typen ja fosforin, kertymistä vesistöön ihmistoiminnan seurauksena. Järven rehevöityessä sen ranta- ja vesikasvillisuuden sekä planktonlevien määrä lisääntyy, veden laatu heikkenee ja kalasto muuttuu särkikalavaltaiseksi. Rehevöityminen heikentää järven ekologista tilaa ja vaikeuttaa virkistyskäyttöä. Järveen tulevan ulkoisen ravinnekuormituksen kasvu muuttaa koko ravintoketjua. Veden ravinnepitoisuuden kohoaminen lisää kasviplanktonin määrää, ja sinileväkukintaa esiintyy yhä useammin. Järven vesikasvillisuus runsastuu, mutta sen monimuotoisuus yleensä vähenee. Karujen kasvupaikkojen lajit katoavat, ja järviruoko tai rehevää ympäristöä vaativat lajit alkavat muodostaa tiheitä ja laajoja kasvustoja. Rehevöitymisen merkkejä kalaverkkojen ja rantakivien limoittuminen levien määrän kasvu ja leväkukinnat veden värin muuttuminen ja näkösyvyyden pieneneminen vesikasvien runsastuminen ja lajiston muuttuminen vesilintujen määrän ja lajiston muuttuminen kalaston muuttuminen: arvokalasaaliit vähenevät, särkikalat runsastuvat, ja järvellä voi esiintyä kalakuolemia hajuhaittojen ilmeneminen veden käyttäjien terveyshaitat: uimareiden ihottumat ja järvisyyhy, vettä juovien eläinten myrkytykset Ympäristöopas 2010 Rehevöityneen järven kunnostus ja hoito 1114 Kirkasta ja hapekasta vettä suosivat kalalajit, esimerkiksi siika ja muikku, vähenevät. Petokaloista made ja taimen väistyvät, mutta kuha hyötyy rehevöitymisestä. Särkikalat, kuore ja kiiski runsastuvat. Ne sietävät rehevöityneen järven huonoa veden laatua, ja särjet voivat käyttää myös vesikasveja ja sinilevämassoja ravinnokseen. Runsastuneen kasvimassan lahoaminen kuluttaa vedestä happea. Tilanne voi varsinkin talvisin johtaa vaikeaan happikatoon sekä kalojen ja rapujen joukkokuolemiin. Ravinteet kertyvät ja varastoituvat järven pohjalietteeseen. Ravinteiden vapautuminen pohjalietteestä takaisin veteen aiheuttaa järven sisäisen kuormituksen. Sitä ylläpitävät ja edistävät rehevöitymisestä johtuva pohjan huono happitilanne, pohjaa pöyhivien särkikalojen liian suuri kanta ja muut muutokset kalaston rakenteessa. Sisäinen kuormitus voi pitää järven rehevöitymiskehitystä yllä, vaikka ulkoinen kuormitus vähentyisi merkittävästi. Sisäinen kuormitus voi olla suuri myös luonnontilaisessa järvessä. Järvi ei rehevöidy yhdessä yössä, vaan rehevöitymisen merkit ovat havaittavissa jo vuosia ennen järven tilan vakavaa heikkenemistä. Jos asia havaitaan varhaisessa vaiheessa, järven tilaa voidaan parantaa helpommin ja halvemmalla. Mitä järven kunnostaminen ja hoito on? Järven kunnostamisella ja hoidolla tarkoitetaan suoraan järveen kohdistettavia toimenpiteitä, joilla pyritään parantamaan veden laatua, vähentämään umpeenkasvusta aiheutuneita ongelmia tai nostamaan veden pintaa. Toiminta voi lähteä virkistyskäytön, kalastuksen tai luonnonsuojelun tavoitteista. Jos kuormitus on liian suurta, kunnostuksella on mahdollista vain tilapäisesti parantaa järven tilaa tai ehkäistä sen heikkeneminen edelleen. Kunnostetun järven tilaa joudutaan yleensä pitämään yllä hoitotoimenpiteillä. Järven kunnostusta harkittaessa tulee miettiä tarkoin, milloin kunnostus on perusteltua. On syytä pitää mielessä, millaisia järvet maamme eri osissa luonnostaan ovat. Savikkoalueen järvestä tai tummavetisestä metsälammesta on turha yrittää tehdä kristallinkirkasta. Turhat ja väärin kohdennetut kunnostustoimenpiteet voivat jopa heikentää järven luontaista tilaa. Esimerkiksi mataliin ja luontaisesti reheviin järviin kuuluu runsas ja monimuotoinen kasvillisuus, ja järvien lahdissa kasvillisuus suojaa selkävesiä ulkoisen JÄRVEN KUNNOSTUS JÄRVEN HOITO Suoraan järveen kohdistuvat toimenpiteet, joilla parannetaan järven tilaa. Kunnostusta pienimuotoisemmat toimenpiteet, jotka voidaan toistaa vuosittain ja joilla ylläpidetään kunnostetun järven tilaa tai ehkäistään hyväkuntoisen järven tilan huononemista. 12 Ympäristöopas 2010 Rehevöityneen järven kunnostus ja hoito15 AS ST ST AS Kunnostuksesta on hyötyä sekä järven ekologialle että sen käyttäjille. kuormituksen vaikutuksilta. Liiallinen kasvillisuuden poistaminen voi voimistaa leväkukintoja sekä köyhdyttää kalastoa ja linnustoa. Kunnostus on perusteltua, jos järven tila ja eliöyhteisöt ovat muuttuneet selvästi suhteellisen lyhyessä ajassa tai ne ovat muuttuneet niin paljon, ettei järveä enää voida käyttää totutulla tavalla. Tästä on kysymys esimerkiksi silloin, kun sinilevien massaesiintymät ovat niin voimakkaita, että ne haittaavat uimista ja veden käyttöä, tai rantojen vesikasvillisuus runsastuu häiritsevästi. Onnistuneen kunnostuksen tulokset ovat paljain silmin nähtävissä. Tuusulanjärven rantaa ennen ja jälkeen kunnostuksen. IS Järven kunnostaminen ja hoito kannattaa Oikein tehtyjen toimenpiteiden avulla voidaan parantaa tai pitää yllä järven ekologista tilaa, virkistyskäyttömahdollisuuksia, asuinympäristön viihtyvyyttä, järven kalataloudellisia edellytyksiä sekä luonnon- ja maisemansuojelua. Kunnostuksen suunnitteluun ja toteutukseen käytetty talkootyö tai omarahoitus on hyvä pesämuna toiminnan käynnistämiselle ja rahoittamiselle. Kunnostuksesta on usein hyötyä myös rantakiinteistöjen omistajille. Useissa tutkimuksissa on todettu, että veden hyvä laatu tai laadun paraneminen vaikuttaa suoraan järven rantakiinteistöjen arvoon. Lähijärven tarjoamat virkistyskäyttömahdollisuudet voivat nousta myös kaupungin tai yksittäisen asuinalueen vetovoimatekijäksi. Esimerkiksi vuosina toteutetun Lahden Vesijärven kunnostuksen kustannukset olivat runsaat 2 miljoonaa euroa. Veden laadun paranemisen myötä rantakiinteistöjen arvon arvioitiin nousseen runsaat 6 miljoonaa euroa. Kotitarve- ja virkistyskalastus elpyivät, ja Lahden kaupunkialueelle rakennettiin järven läheisyyteen uusia asuinalueita. Vesijärven etelärannan satama-alueesta muodostui 2000-luvulla tärkeä vapaa-ajanviettoalue, jossa on lukuisia kahviloita ja ravintoloita sekä konserttitalo. Ympäristöopas 2010 Rehevöityneen järven kunnostus ja hoito 13 16 Vesienhoidon suunnittelu EU on velvoittanut jäsenvaltionsa parantamaan vesiensä laatua vuonna 2000 voimaan astuneella vesipuitedirektiivillä. Siihen liittyen vesien tilan arviointia ja seurantaa on uudistettu. Vesien tilaa kuvaavan luokittelun pääkriteerinä ei enää ole veden käyttökelpoisuus ihmisen kannalta, vaan vesien tila arvioidaan koko vesiekosysteemin kannalta järvityypeittäin (esim. erikokoiset kirkasvetiset järvet ja humusjärvet ks. takakansi). Arvioitavia järvityyppejä on yhteensä yhdeksän. Vesistöjen ekologiseen tilaan perustuva luokitteluasteikko on viisiportainen (erinomainen, hyvä, tyydyttävä, välttävä, huono) ja tila-arvio on sitä parempi, mitä lähempänä veden tila on luonnontilaa. Vesienhoito suunnitellaan alueittain. Vesienhoitoalueita on Manner-Suomessa viisi. Ahvenanmaa on oma vesienhoitoalueensa. Rajavesien osalta vesienhoito suunnitellaan yhdessä naapurimaiden kanssa. Vesienhoitoalueille laaditaan vesienhoitosuunnitelmat ja toimenpideohjelmat. Valtioneuvosto hyväksyi Suomen ensimmäiset vesienhoitosuunnitelmat joulukuussa Suunnitelmissa esitetään pinta- ja pohjavesien nykytila sekä nykyiset vesiensuojelutoimenpiteet. Huonokuntoisiksi arvioituihin vesiin on ehdotettu toimenpiteitä tilan parantamiseksi tai säilyttämiseksi. Valtion rahoittamat toimenpiteet eivät yksin riitä vesienhoitosuunnitelmien edellyttämän tilan saavuttamiseksi, vaan päämäärän eteen tarvitaan reilusti yhteistyötä. Vastuuta vesistöjemme tilan parantamisesta joutuvat kantamaan myös paikalliset yritykset, yhteisöt ja asukkaat. Toimenpiteet voivat olla valuma-alueella tehtävää kuormituksen vähentämistä tai itse vesistössä tehtävää kunnostusta. Järvissä tehtävät kunnostustoimenpiteet ovat usein kustannustehokkaita, joten niillä on suuri merkitys vesienhoidon tavoitteiden saavuttamisessa. Käynnissä oleva vesienhoidon suunnittelukausi koskee vuosia Tällä, ensimmäisellä kaudella vesienhoitosuunnitelmiin ei vielä ole otettu mukaan kaikkia pieniä järviä, vaikka ne aikaisempien selvitysten mukaan kaipaavatkin eniten kunnostusta ainakin virkistyskäytön näkökulmasta. Pienten järvien osalta vesienhoitosuunnitelmia tarkennetaan seuraavilla suunnittelukierroksilla. 14 Ympäristöopas 2010 Rehevöityneen järven kunnostus ja hoito17 Vesienhoitoalueet Suomessa: 1. Vuoksen vesienhoitoalue 2. Kymijoen-Suomenlahden vesienhoitoalue 3. Kokemäenjoen-Saaristomeren-Selkämeren vesienhoitoalue 4. Oulujoen-Iijoen vesienhoitoalue 5. Kemijoen vesienhoitoalue. Lisäksi on tarkoitus perustaa kaksi kansainvälistä vesienhoitoaluetta: 6. Tornionjoen alue (Ruotsi) sekä 7. Tenon, Näätämöjoen ja Paatsjoen alue (Norja) 8. Ahvenanmaa huolehtii itse vesipuitedirektiivin toimeenpanosta ja muodostaa oman vesienhoitoalueensa. Vesienhoitoalueen raja Elinkeino-, liikenne- ja ympäristökeskuksen (ELY) raja Ympäristöopas 2010 Rehevöityneen järven kunnostus ja hoito 1518 Järven tilan paranemisesta ollaan valmiita maksamaan Järven kunnostamisen rahallisia hyötyjä alueen asukkaille ja mökkiläisille voidaan selvittää arvottamistutkimuksilla. Hyötyjä voidaan verrata kunnostuksen kustannuksiin, ja niillä voidaan perustella kunnostusten kannattavuutta. Arvottamistutkimukset voivat lisäksi olla ihmisille keino osallistua lähivesiensä suojeluun ja saada tietoa käyttämänsä järven tilasta. Yksi Suomessa toteutetuista arvottamistutkimuksista tehtiin Uudellamaalla sijaitsevalla Hiidenvedellä vuonna Tutkimuksessa ihmisiltä kysyttiin, mitä he olisivat valmiita maksamaan järven tilan parantumisesta. Kysely lähetettiin postitse 1900:lle Hiidenveden lähialueen asukkaalle ja vapaa-ajan asunnon omistajalle. Kotitalouksilta kysyttiin, kuinka paljon he olisivat valmiita maksamaan siitä, että 20 vuoden kuluttua Hiidenvedellä olisi vähemmän leväkukintoja, pienempi särkikalojen osuus ja parempi näkösyvyys kuin nyt sekä luonnontilainen vesikasvillisuus. Lähes puolet kyselyn saaneista kotitalouksista vastasi siihen. Suurin osa vastanneista ilmoitti olevansa halukkaita maksamaan Hiidenveden tilan parantamisesta. Sopivana maksuna pidettiin 2 3 euroa kuukaudessa. Alueen asukkaiden ja vapaa-ajan asunnon omistajien kokonaismaksuhalukkuus viidelle vuodelle oli 3,0 5,7 miljoonaa euroa. Vastaajat perustelivat osallistumishalukkuuttaan sillä, että he toivovat Hiidenveden säilyvän tuleville sukupolville. Muita tärkeitä perusteita olivat asuminen järven rannalla ja vapaa-ajan vietto järvellä. Kyselyllä saatiin lisäksi tärkeää tietoa Hiidenveden käytöstä ja rehevyyden aiheuttamista haitoista. Suosituimpia virkistyskäyttömuotoja olivat uinti, maisemasta nauttiminen, veneily ja mökkeily. Vastaajista suurinta osaa oli haitannut järven tilan huonontuminen viimeisten viiden vuoden aikana. Yleisimmät mainitut haitat olivat leväkukinnat ja veden sameus. Lisätietoja: Ahtiainen, H Järven tilan parantamisen hyödyt. Esimerkkinä Hiidenvesi. Suomen ympäristökeskus, Suomen ympäristö 47/2008. Helsinki. 79 s. 16 Ympäristöopas 2010 Rehevöityneen järven kunnostus ja hoito ST19 Ympäristöopas 2010 Rehevöityneen järven kunnostus ja hoito 1720 21 Järven tilan selvittäminen Järven tilaa koskevat havainnot ovat järven kunnostus- ja hoitotyön tärkeää taustatietoa. Jokainen järven tilasta kiinnostunut henkilö tai aktiivinen osakaskunta, kalastusalue tai hoito- tai suojeluyhdistys voi myös aloittaa ja organisoida seurannan omalla järvellään. Kunnat voivat koota ja säilyttää järviltä kerättyä tietoa omiin arkistoihinsa. Kalastoa ja veden laatua koskevia tietoja on usein koottu kalastusalueen käyttö- ja hoitosuunnitelmaan. Vaikka lämpötilan ja sademäärän luontaiset vaihtelut vaikuttavat järven tilaan, yksittäisetkin havainnot järven tilasta voivat olla arvokkaita. Pitkäjänteinen seuranta puolestaan voi paljastaa järven hitaasti etenevän rehevöitymiskehityksen, joka ei ehkä muuten ilmenisi tarpeeksi varhaisessa vaiheessa. Tarkemmat järven tilaan liittyvät tutkimukset ja analyysit vaativat erityisasiantuntemusta. Esimerkiksi laajemmat näytteenottosarjat ja vaativat kartoitukset kannattaa teettää ympäristöalan ammattilaisilla. Niitä voi täydentää omilla havainnoilla ja mittauksilla. Omat havainnot Näkösyvyyden tarkkailu Miksi? Järven näkösyvyyteen vaikuttavat muun muassa planktonlevien määrä, maaperästä johtuva humus ja savisameus sekä tuulen aiheuttama veden sekoittuminen. Savisameiden järvien ja tummimpien humusjärvien näkösyvyys on joitain kymmeniä senttimetrejä, mutta kirkasvetisissä järvissä näkösyvyys on parhaimmillaan yli viisi, jopa kymmenen metriä. Nyrkkisääntö on, että näkösyvyyden pienentyminen kuvastaa planktonlevien määrän kasvua ja veden laadun heikkenemistä. Useiden vuosien aikana tehdyt näkösyvyyshavainnot antavat tietoa järven tilan luontaisesta vaihtelusta eri vuodenaikoina ja erilaisten sääolojen vallitessa sekä mahdollisesta rehevöitymiskehityksestä ja sen nopeudesta. AL/IL Ympäristöopas 2010 Rehevöityneen järven kunnostus ja hoito 1922 Miten vesikasvillisuus ilmentää rehevöitymistä? Näkösyvyyden mittauksissa käytetään valkolevyä, jonka läpimitta on noin 20 cm. veden pinta näkösyvyys järven pohja MP Irtokellujien, kuten limaskojen, määrä kasvaa. Pohjaruusukekasvit, kuten nuottaruoho, häviävät. Osmankäämikasvien määrä kasvaa. Järviruokokasvustot leviävät ja tihenevät entisestään. Ulpukka- ja lummekasvustot tihenevät, ja kasvien yksittäisten lehtien koko kasvaa. Vesikasvillisuusvyöhykkeet siirtyvät matalampaan veteen. Kasvillisuuden seuranta Miten? Näkösyvyys mitataan pyöreän, valkoisen näkösyvyyslevyn avulla. Mittaus tulee tehdä aina samasta paikasta, jotta tulokset olisivat keskenään vertailukelpoisia. Levy lasketaan varjon puolelle veteen niin, että se juuri ja juuri katoaa näkyvistä. Sitten levy nostetaan taas ylöspäin. Näkösyvyys mitataan kohdasta, jossa levy ilmestyy taas uudelleen näkyviin. Lukema merkitään ylös metreinä ja senttimetreinä. Ota yhteyttä viranomaisiin, jos näkösyvyydessä tapahtuu suuria äkillisiä heilahteluja. Järven näkösyvyyshavainnoinnista kannattaa kertoa viranomaisille myös kunnostushanketta suunniteltaessa. Omaehtoisen havainnoinnin tulokset täydentävät muita järveltä kerättäviä perustietoja ja antavat hyvän pohjan arvioida järven tilaa, kunnostustarvetta ja kunnostustoimenpiteiden vaikutusta. Miksi? Kasvillisuudessa tapahtuvat muutokset kertovat järven tilan muuttumisesta. Rehevöitymisen myötä karujen elinympäristöjen lajit häviävät ja alkavat korvautua rehevämpien elinympäristöjen lajeilla. Myös kasvillisuusalueiden sijainnin muutokset kertovat järven rehevöitymisen etenemisestä. Vesikasvit tarvitsevat valoa yhteyttääkseen ja kasvaakseen. Kun valon tunkeutuminen veteen rehevöitymisen ja veden samenemisen vuoksi estyy, vesikasillisuusvyöhykkeet siirtyvät matalampaan veteen. Miten? Kasvillisuushavainnot kannattaa tehdä heinäelokuussa, jolloin vesikasvillisuus on runsaimmillaan. Kasvillisuudesta kannattaa erityisesti tarkkailla reheville ja karuille järville ominaisia avainlajeja. Jos niiden elinalue supistuu tai laajenee, kannattaa tämä merkitä karttaan. Ota yhteyttä viranomaiseen, jos järven kasvillisuus muuttuu selvästi tai havaitset järvessä runsaasti uutta lajia, jota siellä ei ole aikaisemmin esiintynyt. Erityisen haitallisia ovat pienistä paloista leviävät voimakkaasti lisääntyvät lajit, kuten vesirutto ja karvalehti. 20 Ympäristöopas 2010 Rehevöityneen järven kunnostus ja hoito23 Reheville järville tyypillisiä lajeja Järvien yleislajeja Leveäosmankäämi TJE Vesirutto AT Sarvikarvalehti AT Järvikaisla SM Lumme JL Järviruoko MLP Karuille järville tyypillisiä lajeja Uistinvita MP Järvikorte SM Ulpukka MP Nuottaruoho JR Järvisätkin ML Lahnaruoho JR Ympäristöopas 2010 Rehevöityneen järven kunnostus ja hoito 2124 pp pp IS Siitepöly ja ruostesienten itiöt sekä limaskat tai muut pienet vedessä kelluvat kasvit sekoitetaan usein sinilevään. Esimerkiksi havupuiden siitepöly voi alkukesästä muodostaa veden pinnalle suuria kellertäviä lauttoja tai ajautua rantaan paksuna puurona sinilevän tapaan. Levien tarkkailu Miksi? Haitallisimmat levien massaesiintymät, ns. leväkukinnat, ovat sinilevien aiheuttamia. Sinilevistä noin puolet on myrkyllisiä. Uiminen sinileväpitoisessa vedessä, veden nieleminen tai sen käyttö löylyvetenä saattaa aiheuttaa allergisia reaktioita, iho- tai silmäoireita, nuhaa, pahoinvointia, oksentelua ja ripulia. Levien myrkyllisyyttä ei voi todeta silmämääräisesti eikä mikroskoopilla. Miten? Arvioi levätilannetta viikoittain kesä-syyskuussa, ja kirjaa havainnot muistiin. Levämäärä arvioidaan silmämääräisesti asteikolla: ei havaittu, havaittu vähän, runsaasti, erittäin runsaasti. Tee havaintosi aina samalta paikalta rannalta tai veneestä. Ota yhteyttä viranomaiseen, jos haluat ilmoittaa sinilevähavainnostasi. Sisävesien levähavainnoista voi ilmoittaa paikkakunnan ympäristö- ja terveysvalvontaan, vesiensuojeluyhdistykseen, ELY-keskukseen tai Suomen ympäristökeskukseen. Jos vedessä on runsaasti sinilevää tai rihmalevää, tai vesi haisee voimakkaasti, voit toimittaa vedestä levänäytteen ELY-keskukseen. Näytteenottoa varten tarvitset näytepullon. Havaintotiedot, Piileväkukinta Puiden siitepöly Sinileväkukinta Ruostesienten itiöpöly Uposkasvit ja irtokellujat Kevät Alkukesä Keskikesä Loppukesä Syksy Järven pinnalla ja vedessä havaittavien esiintymien tyypillisiä ajankohtia. kuten havaintopaikan tarkka sijainti, ajankohta, havainnoitsijan yhteystiedot sekä säätilahavainnot, tulee ilmoittaa sekä sinileväilmoituksen yhteydessä että näytteen mukana. Lisätietoja levätilanteeseen liittyen: 22 Ympäristöopas 2010 Rehevöityneen järven kunnostus ja hoito25 JI JI Jokamiehen levätesti 1 Keppitesti Kokeile, onko levämassa kiinteää ja voiko sitä nostaa kepillä. Jos levä jää roikkumaan keppiin, kyseessä on rihmamainen levä, joka ei ole myrkyllistä. Jos levämassa hajoaa kosketettaessa hiukkasiksi veteen, kyseessä on sinilevä. Jokamiehen levätesti 2 Lasitesti Ota vettä purkkiin, ja anna sen seistä noin tunnin ajan liikuttamatta purkkia. Jos pinnalle nousee vihreitä hiukkasia, kyseessä on sinilevä. AS PFW PFW SYKEkuva Levärunsauden silmämääräinen arviointiasteikko 0 Ei levää Veden pinnalla tai rantaveden rajassa ei ole havaittavissa sinilevää. Näkösyvyys on normaali. 1 Vähän levää Levää on havaittavissa vihertävinä hiutaleina tai tikkuina vedessä. Levää näkyy, jos vettä ottaa läpinäkyvään astiaan. Rannalle on saattanut ajautua kapeita leväraitoja. Levä heikentää näkösyvyyttä. 2 Runsaasti levää Vesi on selvästi leväpitoista. Veden pinnalle on kohonnut levälauttoja, tai rannalle on ajautunut leväkasaumia. 3 Erittäin runsaasti levää Levä muodostaa laajoja levälauttoja, tai sitä on ajautunut rannalle paksuiksi kasaumiksi. Järviveden käyttö leväesiintymien aikana Älä käytä leväpitoista vettä juomavetenä. Älä päästä lapsia tai lemmikki- ja kotieläimiä veteen, jossa epäilet olevan sinilevää. Älä ui runsaasti levämassaa sisältävässä vedessä. Älä käytä leväpitoista vettä löylyvetenä. Älä käytä leväpitoista vettä syötävien kasvien kasteluvetenä. Muista, että levien sisältämät ja veteen erittämät myrkyt eivät katoa keitettäessä. Ympäristöopas 2010 Rehevöityneen järven kunnostus ja hoito 2326 MA LK RLU Pohjaeläinravintoa käyttäviä telkkiä ja tukkasotkia tavataan eniten rehevissä järvissä ja lammissa, joissa ei ole ylitiheää särkikalakantaa tai lainkaan kaloja. Silkkiuikku puolestaan viihtyy järvissä, joissa on runsaasti pieniä kaloja. Sen voimakas runsastuminen on usein merkki ravintoketjun muuttumisesta särkikalavaltaiseksi. Kalojen ja lintujen seuranta Miksi? Järven eliöstö on sopeutunut elämään tietynlaisissa olosuhteissa. Lajistossa tai lajimäärissä tapahtuvat muutokset voivat johtua järven tilassa tapahtuneista muutoksista. Tämän vuoksi eliölajiston perusteella voidaan tehdä johtopäätöksiä järven tilasta. Petokalakantojen taantuminen ja särkikalojen määrän kasvu on tyypillinen merkki järven rehevöitymisestä. Linnusto voi aluksi runsastua, mutta rehevöitymisen edetessä pesivien vesilintujen lajisto alkaa köyhtyä. Miten? Tee järvellä liikkuessasi tai kalastaessasi huomioita eliöstön tilasta. Jos järvi on rehevöitynyt tai rehevöitymässä, lajistossa alkavat korostua seuraavat piirteet: Ota yhteyttä viranomaiseen, jos järvessä havaitaan suuria määriä kuolleita kaloja. Kalakuol moituksen voi tehdä verkossa osoitteessa Kalat Ahvenen, särjen ja lahnan keskikoko pienenee, ja särkikalojen määrä kasvaa. Petokalojen, erityisesti isojen ahventen, osuus kalastossa vähenee. Särkikalojen parveilu rantakasvillisuuden ja laitureiden tuntumassa voimistuu. Syyskutuisten lajien, kuten muikun ja siian, määrä vähenee. Linnut Rehevöitymisen alkuvaiheessa kasvillisuudesta riippuvien lajien, kuten sinisorsan, muiden sorsalintujen ja nokikanan, määrä kasvaa. Jos uposkasvit vähenevät rehevöitymisen edetessä, vesilinnutkin vähenevät. Pohjaeläinravintoa käyttävien lajien, kuten telkän ja sotkien, määrä vähenee. Järvelle kertyy syksyllä suuria määriä kalansyöjälintuja, kuten silkkiuikkuja ja koskeloita, ja pesivien silkkiuikkujen määrä kasvaa. Lisätietoja vesikasvien ja -eläinten levinneisyydestä sekä lajistosta: 24 Ympäristöopas 2010 Rehevöityneen järven kunnostus ja hoito27 120,0 100,0 80,0 AS 60,0 40,0 20,0 0, Pohjapaalusta, cm 2008 Nummi-Pusulan Ruutinlammen vedenkorkeus vuosina Lammesta poistettiin suurimmat määrät vesiruttoa vuosina 2002, 2003 ja 2006, jolloin veden pinta oli matalimmillaan (Aarre Arrajoki). Vedenkorkeutta mitataan kiinteälle alustalle kiinnitetyltä asteikolta. Kuvan mitta-asteikko on Tuusulanjärveltä. Vedenkorkeuden mittaus Miksi? Vedenkorkeushavainnot tukevat muuta omaehtoista seurantaa ja auttavat tekemään johtopäätöksiä järven tilasta. Voimakas vedenkorkeuden vaihtelu haittaa vesikasveja ja lisää rannan kulumista, jolloin levien kasvua kiihdyttäviä ravinteita kulkeutuu veteen ja järvi samenee. Lämpimänä ja kuivana kesänä vedenpinnan voimakas lasku voi ohimenevästi aiheuttaa uposkasvien runsastumista. Miten? Vedenkorkeutta seurataan virallisesta vedenkorkeusasteikosta, joka on asennettu esimerkiksi kallioon, kiveen tai siltaan. Vedenkorkeuden mittaukset ovat päivittäisiä, ja nykyisin suuri osa asemista on varustettu jatkuvatoimisilla mittareilla. Vedenkorkeusasteikkoja on asennettu useille järville, ja tiedon oman järvesi tilanteesta saat selville ELY-keskuksesta tai kunnasta. Jos olet kiinnostunut vedenkorkeuden havainnoinnista, voit myös sopia asteikon lukemisesta ELY-keskuksen kanssa. Vedenkorkeus luetaan asteikolta senttimetrin tarkkuudella. Aallokossa merkitään se asteikkolukema, jonka arvioidaan vastaavan vedenpinnan keskimääräistä korkeutta. Mittaus suositellaan tehtäväksi aamulla noin kello Vedenkorkeuslukema, päivämäärä ja kellonaika kirjataan ylös. Ota yhteyttä viranomaiseen, jos haluat havainnoida lähijärvesi vedenkorkeutta. ELY-keskus voi antaa neuvoja siitä, onko lähijärvelläsi virallinen vedenkorkeusasteikko ja kuinka sitä pääsee lukemaan. Siellä tiedetään myös, jos järven vedenkorkeutta jo seurataan. Lisätietoja aiheesta: Ympäristöopas 2010 Rehevöityneen järven kunnostus ja hoito 2528 Vedenkorkeuden vaihtelu ja säännöstely Vedenkorkeus vaihtelee luontaisesti järveen tulevista vesimääristä, haihdunnasta ja lasku-uoman vetokyvystä riippuen. Monen järven vedenkorkeutta säännöstellään maatalouden tulvasuojelun tai vesivoimatalouden edistämiseksi tai virkistyskäytön edellytysten parantamiseksi. Säännöstelyyn tarvitaan vesioikeuden tai lupaviranomaisen päätös. Vedenkorkeutta säädellään kiinteällä pohjapadolla tai säännöstelypadolla, jonka vetokykyä voidaan muuttaa esimerkiksi luukkuja avaamalla tai sulkemalla. Etelä-Suomessa säännösteltyjen järvien pinnankorkeus vaihtelee usein vähemmän kuin luonnontilaisten. Säännöstelyllä ja järvenlaskulla on aiemmin pyritty riittävän alhaiseen kasvukauden aikaiseen vedenkorkeuteen niillä järvillä, joiden ranta-alueet ovat viljelykäy- tössä. Toisaalta ranta-asutus ja virkistyskäyttö hyötyvät säännöstelyn aikaansaamista mahdollisimman vakaista vedenkorkeuksista ja alimpien vedenkorkeuksien nostamisesta. Pohjois-Suomen järviä säännöstellään etupäässä vesivoimatalouden tarpeisiin. Säännöstely on usein voimakasta ja vedenpinnan korkeuden vaihtelu suurta, mikä näkyy erityisesti keväällä alhaisena vedenpinnan korkeutena. Säännöstelyn vaikutus järveen riippuu siitä, onko säännöstelyllä nostettu vai laskettu ylimpiä vedenkorkeuksia, miten vedenkorkeuden vaihtelun vuotuista rytmiä on muutettu, ja mitkä ovat järven morfologiset, hydrologiset, limnologiset ja fysikaaliset ominaispiirteet. Säännöstelyn vaikutukset on arvioitava aina tapauskohtaisesti. Voimakkaasti säännöstellyn järven vedenpinta voi laskea keväisin häiritsevän alas. MM 26 Ympäristöopas 2010 Rehevöityneen järven kunnostus ja hoito29 LL Vesistöihin kohdistuvaa kuormitusta voidaan vähentää esimerkiksi vesiensuojelukosteikkojen avulla. Teetettävät selvitykset Järven tilan arviointi ja seuranta on tarpeellista, jotta kunnostuksen vaatimien toimenpiteiden tarve pystytään arvioimaan tarkemmin. Sen perustella pystytään myös valitsemaan oikeat toimenpiteet ja mitoittamaan ne oikein. Seuranta tuottaa siis arvokasta taustatietoa kunnostusta varten. Itse kerätyn seurantatiedon lisäksi kunnostussuunnitelman taustaksi tarvitaan asiantuntijoiden tekemiä selvityksiä. Kuormitustietojen selvittäminen Kuormitustietojen selvittäminen vaatii asiantuntijatyötä ja erilaisten kuormituksen määrää laskevien mallien käyttöä. Apua kannattaa pyytää ELYkeskuksesta. Kuormitusselvityksiä tekevät myös yksityiset konsultit, vesiensuojeluyhdistykset ja korkeakoulut. Selvityksessä on tärkeää arvioida järveen tulevan hajakuormituksen, pistekuormituksen sekä luonnonhuuhtouman ja ilman kautta tulevan kuormituksen määrä. Lisäksi selvitetään, miten vesiensuojeluasiat on huomioitu järveä ympäröivillä maa- ja metsätalousalueilla ja millä tavalla haja-asutusalueiden talouksien ja loma-asuntojen jätevesiasiat on hoidettu. Arvion perusteella voidaan lähteä miettimään järveen kohdistuvan ulkoisen kuormituksen vähentämistä. Keskeisiä vesiensuojelutoimenpiteitä ovat ravinnetaseiden laskeminen, suojakaistojen perustaminen, vesiensuojelukosteikkojen rakentaminen ja haja-asutusalueilta tulevan kuormituksen vähentäminen. Taajama-alueiden läheisyydessä kannattaa kiinnittää huomiota myös järveen johdettaviin hulevesiin ja niiden laatuun. Vesianalyysien teettäminen Järven tilan arviointi edellyttää veden laadun selvittämistä vesianalyyseillä. Niiden avulla voidaan arvioida myös ulkoisen kuormituksen määrää ja lähteitä. Vesianalyysin voi teettää yksityisellä konsultilla. Vesinäytteitä ottavat myös kunnat. Kunnista voi löytyä pitkiä veden laadun aikasarjoja tietyistä vesistökohteista. Useiden järvien vedenlaatutiedot löytyvät kansalaisten käytössä olevasta ympäristöhallinnon OIVA-tietojärjestelmästä, josta järviin liittyvää tietoa voi hakea esimerkiksi kunnittain. Eri vesinäytteet kertovat eri asioista. Klorofyllia:n, typen ja fosforin pitoisuudet kuvaavat järven rehevöitymistasoa. Väri kertoo humuksen määrästä vedessä. Ulosteiden vaikutusta osoittavat bakteerit, mm. kolibakteeri, joka on peräisin hajaasutuksen tai karjatalouden aiheuttamasta kuormituksesta tai uimarannan tuntumassa oleskelevasta vesilintuparvesta. Ympäristöopas 2010 Rehevöityneen järven kunnostus ja hoito 2730 SYKEkuva TV JE Vesinäytteiden perusteella saadaan kuva järven tilasta. Järven pohjasedimentistä voidaan ottaa näyte sedimentin kerrokset viipaloivan noutimen avulla. Tietoja vesikasvillisuudesta voidaan kerätä esimerkiksi ilmakuvista. Ravinteiden lisäksi kannattaa selvittää järveen tulevan kiintoainekuormituksen määrä. Suuri osa haitallisesta kuormituksesta on järven valumaalueelta tulevaa kiintoainetta, joka kuljettaa mukanaan maahiukkasiin sitoutuneita ravinteita. Kiintoaine aiheuttaa vesistöissä monenlaisia ongelmia: se peittää alleen arvokkaiden lajien elinympäristöjä, tukkii rakenteita, mataloittaa vesistöjä sekä aiheuttaa veden samenemista ja arvokalakantojen taantumista. Koekalastus Hoitokalastuksen tarvetta voi selvittää tarkemmin koekalastuksella, jonka voi tehdä esimerkiksi kalastusalue, kalatalouskeskus, vesiensuojeluyhdistys tai konsultti. Myös yliopistoilta voi kysyä kiinnostusta osallistua koekalastukseen. Koekalastuksella saadaan selville järvessä esiintyvät kalalajit ja eri-ikäisten kalojen osuus lajistossa. Tulosten perusteella voidaan arvioida, mitä lajeja hoitokalastuksen kohteeksi tulisi ottaa. Koekalastus tehdään Nordic-koeverkolla, jossa on samassa verkossa useita tiheyksiä. Verkko on suunniteltu niin että se pyydystää kaiken kokoisia kaloja. Myös nuotalla tai rysällä tehtävät koekalastukset antavat tietoa järven kalastosta. Paras ajankohta koekalastukselle on loppukesä. Koekalastukseen tarvitaan aina vesialueen omistajan lupa. 2,5 m 30 m 1,5 m 43 19,5 6, , , Nordic-koeverkossa on samassa verkossa useita solmuvälejä. Numerot tarkoittavat solmuvälejä millimetreinä. 28 Ympäristöopas 2010 Rehevöityneen järven kunnostus ja hoito31 Kasvillisuuden ja linnuston kartoitus Kasvillisuutta kartoitetaan ilmakuvien ja kasvillisuuslinjojen perusteella. Kartoituksia tekevät esimerkiksi yksityiset konsultit. Myös yliopistoista ja korkeakouluista kannattaa kysyä kiinnostusta kasvillisuuskartoitusten tekemiseen, sillä aihe voi soveltua esimerkiksi opinnäytetyöksi. Linnustoselvityksen teettämisestä kannattaa kysyä BirdLife Suomesta tai sen paikallisyhdistyksestä. Pesivien vesilintujen määrää arvioidaan jäiden lähdön jälkeen ja pesimäkauden alussa tehtävillä laskennoilla. Pienemmillä järvillä on usein helppo laskea yleisimpien pesivien lajien, kuten sinisorsan ja telkän, määrät. Jos esimerkiksi 10 hehtaarin järvellä pesii useampi kuin yksi pari näitä lajeja, on tilanne vielä hyvä. Pitkäaikainen parimäärän pieneneminen viittaa linnuille haitalliseen muutokseen järven tilassa. Sedimenttianalyysit Järven pohjalietteestä otettavien sedimenttinäytteiden avulla voidaan päätellä, minkälainen järvi on historiansa eri vaiheissa ollut ja minkälaista kuormitusta järveen on tullut. Sedimenttitutkimuksen avulla saadaan tietoa sedimenttiin kertyneistä haitallisista aineista. Piileväanalyyseillä saa myös tietoa siitä, kuinka varhaisessa vaiheessa järven tila on lähtenyt muuttumaan. Sedimenttianalyysi on syytä teettää aina, jos järvelle suunnitellaan esimerkiksi ruoppausta tai sedimentin kemiallista käsittelyä, tai jos järveen epäillään päätyneen haitallisia aineita esimerkiksi teollisen toiminnan seurauksena. Lisätietoja vesivaroista, pintavesien tilasta ja kuormituksesta: LL Koekalastukset antavat hyvän käsityksen järven kalaston rakenteesta ja hoitokalastustarpeesta. Ympäristöopas 2010 Rehevöityneen järven kunnostus ja hoito 2932 33 Ideasta kohti kunnostusta Tavoitteet kunnostuksen lähtökohdaksi Järven kunnostus on yleensä vuosia kestävä, monivaiheinen prosessi, joka alkaa tavoitteiden asettamisella ja kunnostusaloitteen tekemisellä, jatkuu kunnostuksen suunnitteluna ja toteutuksena ja lopulta järven hoitona sekä kunnostuksen vaikutusten tarkkailuna. Kun kunnostusta on päätetty ryhtyä suunnittelemaan, tulee seuraavaksi määritellä, mihin ongelmiin halutaan vaikuttaa ja mitkä ovat kunnostukselle asetettavat tavoitteet. Kunnostuksen päätavoitteena voi olla järven ekologisen tilan, virkistyskäyttö- tai kalastusmahdollisuuksien tai maiseman parantaminen. Kun kunnostuksella on sekä ekologisia että vesistön käyttöön liittyviä tavoitteita, niitä painotetaan eri tavoin järven tilasta ja hankkeen luonteesta riippuen. Joskus eri intressiryhmien tavoitteet voivat olla ristiriidassa keskenään. Esimerkiksi luonnonsuojelualueeksi nimetyssä kohteessa toimenpiteiden on tuettava kohteen suojeluperusteita. Harvinaisten eläinten ja kasvien tunnetuilla pesimä- ja kasvupaikoilla tulisi pidättäytyä ympäristöä voimakkaasti muuttavista toimenpiteistä. Tällöin on tarpeen neuvotella ratkaisu, johon kaikki osapuolet voivat sitoutua. Usein järven käytön, veden laadun ja luonnonsuojelun tavoitteet ovat kuitenkin samansuuntaisia. Kunnostuksen tavoitteiden miettimiseen kannattaa käyttää aikaa ja tarvittaessa myös asiantuntija-apua. Realististen tavoitteiden asettaminen on kunnostushankkeen onnistumiseen edellytys. AS Ympäristöopas 2010 Rehevöityneen järven kunnostus ja hoito 3134 IS RLÄ Koeverkkokalastuksen tulosten selvittämistä paikallisin voimin. Järvikunnostajan muistilista: Suunnitteluvaiheessa: havainto järven tilaan ja käyttöön liittyvästä ongelmasta yhteydenotto ELY-keskukseen, kuntaan tai kalatalouskeskukseen kokous järven tilasta paikallisten asukkaiden ja muiden järven käyttäjien kesken kunnostuksesta vastaavan organisaation perustaminen ja päätös toiminnasta mahdolliset selvitykset järven tilasta, luonnonsuojeluarvosta sekä harvinaisten kasvien ja eläinten esiintymisestä tavoitteiden asettaminen aloitteen tekeminen ja rahoitusmahdollisuuksien selvittäminen. Toteutusvaiheessa: tavoitteiden tarkistaminen ja kunnostussuunnitelman laadinta rahoitushakemusten laadinta työnjaosta sopiminen hankkeeseen osallistuvien tahojen kesken mahdollinen vesilain mukainen lupakäsittely kunnostustöiden toteuttaminen kunnostusten vaikutusten seuranta ja järven hoitotoimenpiteet. Ennen tavoitteiden asettamista on hyvä tietää tiettyjä perusasioita järven ja sen eliöstön tilasta. Selvitysten laajuus ja tarpeellisuus riippuu paljon kunnostushankkeen laajuudesta. Usein järvestä on jo olemassa esimerkiksi vedenlaatu- tai kalastotietoja. Tietojen keräämiseen kannattaa pyytää asiantuntija-apua osakaskunnilta, kalastusalueilta, kunnasta ja ELY-keskuksesta. Tavoitteiden asettamista varten tarvittavia tietoja ovat: perustiedot järvestä: valuma-alueen koko ja maankäyttö, järven pinta-ala sekä pituus- ja leveyssuhteet hydrologiset perustiedot: syvyystiedot, virtaama, veden viipymä vedenlaatutiedot tiedot järveen kohdistuvasta kuormituksesta ja sen lähteistä kasvillisuuden ja kalaston tila selvitys järven ja sen ranta-alueiden käytöstä. Kunnostusaloitteen tekeminen ELY-keskukseen voi tehdä kirjallisen aloitteen järven kunnostuksesta vapaamuotoisena kirjeenä, josta ilmenee, mikä järvi on kysymyksessä ja minkälaisia ongelmia järvessä on. Aloitteen voi tehdä 32 Ympäristöopas 2010 Rehevöityneen järven kunnostus ja hoito35 yksityinen kansalainen, kalastusalue, osakaskunta, järviyhdistys tai kyläseura. Kunnostusaloitteessa on myös hyvä kuvailla paikallisia rahoitusmahdollisuuksia sekä ranta-asukkaiden sitoutumista ja kiinnostusta järven kunnostukseen. Aloite toimitetaan ELY-keskukseen. Joillakin ELY-keskuksilla on www-sivuillaan myös kunnostusaloitelomake, jonka voi täyttää ja palauttaa keskukseen. Aloitteen tekemisen käytännöt vaihtelevat kunnasta ja ELY-keskuksesta riippuen. Oman kunnan käytäntöä kannattaa kysyä suoraan kunnasta tai ELY-keskuksesta. Pienissä omatoimisesti toteutettavissa toimenpiteissä, kuten mökkirannan vesikasvillisuuden niitossa, varsinaista kunnostusaloitetta ei tarvitse tehdä. Näistäkin toimenpiteistä tulee kuitenkin etukäteen sopia vesialueen omistajan ja naapureiden kanssa. Kuka voi kunnostaa? Kuka tahansa voi auttaa oman lähijärvensä kunnostusta ja hoitoa noudattamalla hyviä vesiensuojelukäytäntöjä, siivoamalla kotirantansa keväisin, parantamalla tontin uimarantaa hiekan ja suodatinkankaan avulla tai niittämällä rannastaan pinta-alaltaan pieniä vesikasvikasvustoja. Laajemmista, vaikka vain omaankin rantaan kohdistuvista, niitoista kannattaa keskustella naapurien ja osakaskunnan kanssa. Pienimuotoisia kunnostushankkeita kannattaa lähteä viemään eteenpäin osakaskunnan tai kylätoimikunnan voimin. Isompia hankkeita varten sopivia yhteistyömuotoja ovat rekisteröity järven hoitoyhdistys tai kunnostustoimikunta, jonka jäsenet voivat olla muun muassa alueen yhdistyksistä, yrityksistä, osakaskunnista, kunnista ja valtion aluehallinnosta. Kunnostushankkeen vastuutahona voi toimia esimerkiksi kunta, kuntayhtymä tai kalastusalue. Liikkeelle paikallisella yhteistyöllä Toiminnan aloittamisen ensimmäinen askel on paikallisen yhteistyön käynnistäminen. Tärkeitä toimijoita järven kunnostamisessa ovat vesialueen omistajat, lähistöllä asuvat vakituiset asukkaat, vapaa-ajanasukkaat ja kalastajat. Vapaaehtoisvoimin voidaan tehdä paljon järven tilan parantamiseksi. Työn aloittaminen, sen vetäminen ja siitä vastaaminen vaatii tuekseen soveltuvan organisaation. Jos tällaista organisaatiota ei vielä lähijärvellä ole, kannattaa järvelle perustaa suojelu- tai hoitoyhdistys, johon kaikki halukkaat voivat liittyä. Liikkeelle voi lähteä vaikka järven käyttäjille tehtävällä kyselyllä järven tilasta ja käytöstä tai kutsulla yhteiseen keskustelutilaisuuteen. Yhdistys voi laatia ohjeita järven tilan parantamiseksi, kerätä tietoja järven tilasta ja viedä tietoa eteenpäin neuvomalla ja tiedottamalla. Suojelu- ja hoitoyhdistys on luonteva taho keskustelemaan järven tilasta viranomaisten, järjestöjen ja muiden toimijoiden kanssa sekä toimimaan järven kunnostushankkeen vastuutahona. Kunnostustoiminnan ytimeksi kannattaa jo alkuvaiheessa perustaa ryhmä, johon kuuluu muun muassa osakaskunnan, suojelu- ja hoitoyhdistyksen ja kunnan edustajia, muita paikkakuntalaisia ja asiantuntijoita. Hankkeen vetovastuu, vastuualueet ja tehtävät kannattaa jakaa jo alkuvaiheessa selkeiksi kokonaisuuksiksi. Kun jokaiselle osa-alueelle valitaan eri vastuuhenkilö, eivät kenenkään voimavarat lopu kesken. Rantaluonnon ehdoilla Vapaa-ajan asutuksen leviäminen yhä pienemmille ja rehevämmille järville on monin paikoin lisännyt painetta haitallisen runsaaksi koetun kasvillisuuden vähentämiselle. Rantojen kunnostuksessa on kuitenkin toimenpiteiden edellyttämien Ympäristöopas 2010 Rehevöityneen järven kunnostus ja hoito 3336 Luonnon monimuotoisuuden huomioiminen kunnostushankkeissa. Huomioitavat lajit Mikä auttaa Mitä kannattaa välttää Vesilinnut Vesikasvit Korennot ja sukeltajakovakuoriaiset Haitallisen tiheän umpeenkasvun osittainen harventaminen, särkikalojen vähentäminen Haitallisen tiheän umpeenkasvun harventaminen, aukkojen ja käytävien niittäminen, kuormituksen ja särkikalojen vähentäminen Pienet avovesialueesta erillään olevat lampareet Paljaaksi niitto, niitto pesimäaikana Paljaaksi niitto, voimakas rantaviivan muuttaminen ruoppaamalla Luhtarantojen ja avovesialueen välisen kasvillisuuden poisto lupien lisäksi otettava huomioon myös luonnon monimuotoisuuden turvaaminen, sillä matalien rantojen kasvillisuuden seassa elää monipuolinen eliöyhteisö. Virkistyskäytön parantamiseksi tehtävät toimenpiteet on toteutettava luonnonsuojelulain asettamissa rajoissa. Samoin on otettava huomioon Euroopan unionin luontodirektiiviin ja lintudirektiiviin sisältyvät luontotyyppien ja lajien suojelusäännökset. Lintujen yleisen pesimärauhoituksen turvaaminen edellyttää, ettei ruovikoita niitetä eikä muita rantojen kunnostus- ja hoitotoimenpiteitä tehdä ennen kesäkuun loppua. Myös niiton tuloksen kannalta heinäkuu on suositeltavinta niittoaikaa, sillä se on järviruo on kukinta-aikaa. Kunnostus- ja hoitotoimien suunnittelun alkuvaiheessa on syytä varmistaa ELY-keskuksesta, ettei aiotulla toimenpidealueella ole tiedossa luonnonsuojelulain nojalla suojeltavien tai uhanalaisten lajien esiintymiä eikä luonto- tai lintudirektiivissä mainittujen lajien esiintymisalueita. Näin vältytään luonnonsuojelulain rikkomiselta tietämättömyyttään. Pienvesien eläimistä saukko, isokultasiipi, viherukonkorento ja eräät lampikorentolajit ovat luontodirektiivissä määriteltyjä erityisesti suojeltavia lajeja. Niiden lisääntymis- ja levähdyspaikkojen hävittäminen on kielletty ilman viranomaisten tekemiä erityisiä rajauspäätöksiä. Pienissä rehevissä lammissa ja järvissä suunniteltuja toimenpiteitä voi joutua rajoittamaan, koska Etelä-Suomessa pienet rehevät lammet ja järvet on luokiteltu erittäin uhanalaisiksi luontotyypeiksi. Toisaalta monimuotoisuuden turvaaminen voi olla myös peruste rantojen kunnostukselle. Eräillä järvillä harvinaisten kasvilajien kasvupaikat ovat kaventuneet ruovikon, karvalehden tai vesiruton aiheuttaman umpeenkasvun takia. Lintujärvillä umpeenkasvu on yleinen syy kunnostukseen, eli niitolle, vedenpinnan nostolle tai ruoppaukselle. EU:n luonto- ja lintudirektiivit tukevat arvokkaiden alueiden ennallistamista, mikä voi parantaa kunnostushankkeen rahoitusmahdollisuuksia. Lintujen poikasille, uposkasveille, sukeltajakovakuoriaisille ja korennoille on myös tärkeää, ettei rannassa tai kosteikossa ole runsasta kalakantaa. Rehevillä järvillä kannattaa sen takia jättää kokonaan niittämättä ne rantaviivan osat, jotka eivät ole virkistyskäytön kannalta keskeisiä, vaikka ne olisivat tiheäkasvuisiakin. Samasta syystä kannattaa huolehtia siitä, ettei kaloilla ole esteetöntä pääsyä padottaviin tai rakennettaviin kosteikkoihin ja lampareisiin. 34 Ympäristöopas 2010 Rehevöityneen järven kunnostus ja hoito 37 JMÄ JL HE Sudenkorennot viihtyvät kasvillisuuden peittämien rantojen läheisyydessä. Sudenkorentolajisto on runsain pienissä kalattomissa lampareissa ja lammissa. Vesialueen omistukseen liittyviä käsitteitä Yleiskäyttöoikeus Yleiskäyttöoikeudet ovat vesien käyttäjien jokamiehenoikeuksia. Vesillä saa esimerkiksi liikkua, uida ja onkia varsin vapaasti. Jokamiehenoikeuksien toinen puoli on vastuu siitä, että käyttö ei haittaa kanssaihmisiä ja luontoa. Perustuslain mukaan vastuu luonnosta kuuluu kaikille kansalaisille. Yleiskäyttöoikeudet eivät oikeuta järven kunnostamiseen, vaan toimenpiteisiin tarvitaan vähintäänkin vesialueen omistajan suostumus. Talkootöihin voivat tietysti osallistua kaikki, ja tämä onkin suotavaa, sillä järven kunnostuksesta hyötyvät kaikki virkistyskäyttäjät. Vesialueen omistus Suomessa vesialueen omistus liittyy yleensä maa-alueen (kiinteistön) omistukseen. Yleisin vesialueen omistaja on yhteisen kalaveden osakaskunta. Sen osakkaita ovat niiden kiinteistöjen omistajat, joille kuuluu osuus asianomaiseen osakaskuntaan. Osakaskunnan osakkuutta voi verrata asunto-osakeyhtiön osakkuuteen. Osakaskunnalla on oikeus vesialueen ja sen pohjan käyttöön. Osakaskunnalle kuuluu kalastuslain mukaan kalastuksen harjoittaminen ja kalakannan hoidon järjestäminen alueellaan. Kunnostushankkeissa osakaskunta on keskeinen taho, jonka voi kutsua kokoon päättämään järven kunnostukseen liittyvistä asioista esimerkiksi osakaskunnan kokouksen yhteydessä. Järven osakaskunta voi päättää esimerkiksi lupien hakemisesta järven kunnostustoimenpiteille tai myöntää luvan hoitokalastuksiin. Osakaskuntien ja kalastusalueiden yhteystiedot saa ELY-keskuksesta. Kalastusalueet Kalatalouden edistämistä varten vesialueet on jaettu kalastusalueisiin. Kalastusalue on kalastuslakiin perustuva kalaveden käyttäjien yhteistoimintaelin, jolla on julkishallinnollisia tehtäviä kalakantojen hoidossa ja kalastuksen säätelyssä. Kalastusalueen jäseniä ovat osakaskunnat, jaettujen vesialueiden omistajat ja kalastusalueella toimivat ammattikalastajien ja virkistyskalastajien eduista huolehtivat järjestöt. Kalastusaluetoiminnan tavoitteena on huolehtia siitä, että kalavesien hoitotoimet ja kalastuksen järjestäminen toteutetaan yhdenmukaisesti ja suunnitelmallisesti omistajarajat ylittäen. Ympäristöopas 2010 Rehevöityneen järven kunnostus ja hoito 3538 39 Kunnostussuunnitelma järven kunnostuksen käsikirjoitus Hyvä ja selkeä suunnitelma on edellytys kunnostuksen onnistumiselle. Siitä selviää, mitä toimenpiteitä on tarkoitus tehdä, miksi, millä aikataululla, kenen toimesta ja mitä menetelmiä käyttäen. Huolellisesti tehty suunnitelma on kunnostuksen käsikirjoitus, jonka avulla on myös helppo esitellä hanketta yleisölle ja viranomaisille ja hakea rahoitusta. Jos järvi kuuluu Natura 2000-suojeluohjelmaan, sillä saattaa jo olla hoito- ja käyttösuunnitelma, joka ohjaa tehtäviä toimenpiteitä. Kunnostussuunnitelma voidaan hankkeen koosta ja tavoitteista riippuen laatia omana työnä, teettää projektiin palkatulla suunnittelijalla tai tilata konsultilta. Kunnostussuunnitelmia tekevät alaan perehtyneet konsultit, alueelliset vesiensuojeluyhdistykset ja kalatalouskeskukset sekä yliopistot ja korkeakoulut. Suunnitelmaan kannattaa pyytää kommentteja kaikilta hankkeeseen osallistuvilta tahoilta. Hyvä kunnostussuunnitelma sisältää mm. seuraavat asiat: perustiedot järvestä, sen valuma-alueesta ja järven käytöstä kuvaus vesistön tilasta ja sen kehityksestä arvio järveen kohdistuvan kuormituksen määrästä ja laadusta: vesianalyysit, kuormitusselvitys tiedot aikaisemmin toteutetuista hankkeista tiedot alueen luonnonsuojelullisista arvoista ranta- ja vesialueen omistustiedot järven ongelmien kuvaus hankkeen tavoitteet suunnitellut toimenpiteet ja niiden vaikutusten arviointi tiedotus- ja vuorovaikutussuunnitelma suostumukset, sopimukset, luvan tarve kustannusarvio ja rahoitussuunnitelma kunnostusten toteuttaminen, valvonta ja työnaikainen seuranta järven jälkihoito ja kunnostusten vaikutusten seuranta. BW Ympäristöopas 2010 Rehevöityneen järven kunnostus ja hoito 3740 Yhteistyökumppanit järven kunnostuksessa Järven tilan parantaminen koskettaa ja kiinnostaa hyvin monia eri tahoja. Suunnitteluvaiheessa kannattaa hyödyntää sitä tietoa, joka järvien kunnostuksista on jo olemassa. Yhteistyökumppaneita löytyy sekä paikalliselta, että alueelliselta tasolta. Paikallisia yhteistyökumppaneita: vesialueen omistajat, osakaskunnat ja kalastusalueet maanomistajat muut kiinteistöjen omistajat paikalliset elinkeinojen harjoittajat kalastusseurat kunnat luontoyhdistykset veneilyseurat riistanhoitoyhdistykset. Alueellisia yhteistyökumppaneita: ELY-keskukset alueelliset vesiensuojeluyhdistykset maanmittaustoimistot maakuntien liitot luonnonsuojelupiirit ympäristöalan oppilaitokset kalatalouskeskukset vapaa-ajankalastajapiirit riistanhoitopiirit. Kunnostushankkeen talous Kustannusten arviointi Järven kunnostuksen kokonaiskustannuksiin vaikuttavat valitut kunnostusmenetelmät, kunnostettavan alueen laajuus, kunnostustarvetta aiheuttavan ongelman luonne ja talkootyön määrä. Pienelle, etupäässä talkootyönä toteutettavalle hankkeelle riittää hyvin yksi yhtenäinen budjetti. Jos suunnitteilla on suurempi hanke, kannattaa eri vaiheille laatia omat itsenäiset kustannusarvionsa. Kustannusarvion laadinnassa kannattaa hyödyntää esimerkiksi ELY-keskuksen ja kunnan teknisen toimen asiantuntemusta. Joidenkin toimenpiteiden kustannuksista urakoitsijat voivat antaa suuntaa antavia arvioita. Usein kunnostushankkeen tavoitteisiin pääseminen vaatii toimenpiteiden toistamista useampaan kertaan, mikä on syytä ottaa huomioon hankkeen kustannusarviossa. Kustannuslaskelmiin kannattaa heti alusta alkaen ottaa mukaan myös suunnittelun, seurannan ja jälkihoidon kustannukset. Tarjouksia kannattaa pyytää useampia, sillä niiden hinta voi vaihdella huomattavasti. Kunnostushankkeen rahoitusmahdollisuuksia Rahoituksen suunnittelu on hyvä aloittaa viimeistään silloin, kun kunnostustoimenpiteet on alustavasti hahmoteltu ja kokonaiskustannukset arvioitu. Tärkein osa rahoitusta on paikallinen asukkaiden tai osakaskunnan sekä kunnan tai kalastusalueen panos. Lisärahoitukseen on erilaisia vaihtoehtoja. Usein rahoitusta joudutaan hakemaan useasta lähteestä. Pienet kunnostushankkeet, esimerkiksi pienimuotoiset niitot, voidaan usein toteuttaa joko pelkästään talkootyönä tai osakaskunnan ja paikallisten asukkaiden kustantamina. Suurempien hankkeiden rahoittamiseen tarvitaan yleensä lisäksi julkista rahaa, eli kuntien, valtion, tai EU:n rahoitusta. Julkisen rahoituksen saaminen edellyttää käytännössä aina, että hakija voi osoittaa hankkeeseen myös omaa rahoitusta. Omarahoitusosuuden määrä vaihtelee haetuista varoista ja rahoitusohjelmasta riippuen ja voi osaksi muodostua esimerkiksi talkootyöstä. Kuntien osallistuminen kunnostushankkeisiin on erittäin tärkeää, ja usein se on edellytys muun rahoituksen saamiselle. Julkisen rahoituksen kanavat ja muodot muuttuvat jatkuvasti. Rahoitustilanteen selvittämiseksi kannattaa kysyä neuvoa kunnista, ELY-keskuksista ja maakuntien liitoista. Valtion osallistumisen edellytys on, että kunnostuksella on huomattava yleinen merkitys vesistöjen käytölle ja suojelulle. Rahoitusta hankittaessa kannattaa olla ennakkoluulottomasti yhteydessä eri tahoihin ja etsiä yhteistyökumppaneita. 38 Ympäristöopas 2010 Rehevöityneen järven kunnostus ja hoito41 Suuren kunnostushankkeen budjetin laatimista helpottaa, jos työ jaetaan osiin ja kullekin osalle tehdään oma kustannusarvionsa. Taulukossa on esimerkkejä siitä, minkä tyyppisiin kustannuksiin eri vaiheissa kannattaa varautua. Projektin perustaminen ja hallinta hankkeen vetäjän palkkakulut henkilökunnan palkkakulut matkat tilavuokrat laitteet kokouskulut kyläiltojen tms. tilaisuuksien järjestäminen tiedottaminen loppuraportin taitto- ja painokulut kirjanpidon ja tilintarkastuksen kustannukset Hankkeen kokonaiskustannusarvio Suunnittelu ja taustatietojen hankkiminen kunnostussuunnitelman laatiminen/ teettäminen kuormitusselvitys muut taustaselvitykset esim. veden laatuun, eliöstöön ja pohjasedimenttiin liittyvät tiedot lupien, suostumusten ja sopimusten hankkimisen kustannukset Kunnostushankkeen toteutus kunnostusmenetelmien käytöstä aiheutuvat kustannukset laite-, materiaali- ja työkustannukset työnjohdon kustannukset talkootyön kustannukset mahdolliset korvaukset lähinnä vedenpinnan nostohankkeissa Seuranta ja hoito näytteiden otto näytteiden analysointi, tulkinta ja raportointi menetelmien toistaminen saadun tuloksen säilyttämiseksi kosteikoiden, laskeutusaltaiden, ojien ja erilaisten rakenteiden hoito ja huolto energiantarve esim. hapetuslaitteet ja pumppaamot Esimerkkejä järven kunnostushankkeen omaa rahoitusta täydentävistä rahoitusmahdollisuuksista. Vinkkejä eri rahoitusmuotojen käytöstä voi poimia jo toteutettujen kunnostushankkeiden rahoitussuunnitelmista. Rahoitus räätälöidään kuitenkin aina tapauskohtaisesti. Julkisen rahoituksen lähteitä EU-rahoitus EU:n rahastot (esim. EAKR ja Euroopan maaseuturahasto) yhteisöaloitteet (LEADER+) ympäristöhankkeet (LIFE+) Valtion rahoitusmuodot maa- ja metsätalousministeriön ja ympäristöministeriön budjettivarat palkkaperusteiset työllisyysmäärärahat maatalouden ympäristötuen erityistuet TEKES Suomen Akatemia ELY-keskukset kalastuksenhoitomaksuvarat maakuntien liitot Kuntien rahoitus neuvonta järven tilan seuranta rahoitustuki Muita rahoituslähteitä Kalastusalueet osallistuminen pienellä omarahoitusosuudella tai työpanoksella Suojelu- ja hoitoyhdistykset ja osakaskunnat jäsenmaksut lahjoitukset rahankeruutempaukset talkootyö Yksityinen rahoitus paikallisten asukkaiden oma rahoitus rahastot säätiöt yritykset Ympäristöopas 2010 Rehevöityneen järven kunnostus ja hoito 3942 AS JM Kunnostettavaan kohteeseen kannattaa tutustua yhteistyötahojen kanssa paikan päällä. Hoitokalastuksessa talkootyönä käytettävien rysien rakentaminen on yksi tapa aloittaa yhteistyö. Esimerkiksi Lahdessa ovat Vesijärven ja lähiseudun järvien ihmiset kokoontuneet vuosittain pyydystalkoisiin rakentamaan ja korjaamaan pyydyksiä. Miten kunnostuksen merkittävyyttä arvioidaan? Järvien kunnostusaloitteita tehdään enemmän kuin nykyisillä määrärahoilla pystytään rahoittamaan. Siksi viranomaisilla on käytössä erilaisia menetelmiä, joilla hankkeita arvioidaan ja laitetaan tärkeysjärjestykseen. Suomen ympäristökeskuksessa on koottu kunnostusaloitteiden järjestelmälliseen arviointiin soveltuvat kriteerit. Ne liittyvät järven tilan ja käytön sekä hankkeen toteuttamiskelpoisuuden arviointiin. Niistä saa käsityksen siitä, millaisia taustatietoja tulisi olla ennen hankkeen käynnistämistä ja millä perusteilla rahoitushakemuksia arvioidaan. Kriteereistä on internetissä lomake, jonka avulla voi suuntaa antavasti arvioida oman hankkeen mahdollisuuksia valtion rahoitukseen. Lisätietoja aiheesta: Kunnostusaloitteiden arviointiin käytettäviä kriteereitä. I Järven tilaan liittyvät kriteerit: 1. leväkukinnat 2. kasvillisuuden ja rantojen tila 3. kalaston tila 4. veden laatu 5. seuranta II Järven käyttöön liittyvät kriteerit: 1. merkitys yleiselle virkistyskäytölle 2. ranta-asutus 3. etäisyys taajamaan ja kulkuyhteys 4. järveen liittyvät luonnonsuojelu- ja maisema-arvot 5. kalastus III Hankkeen toteutettavuuteen liittyvät kriteerit: 1. paikallinen aktiivisuus ja yksimielisyys 2. suunnittelun vaihe 3. lupakysymykset 4. omarahoitusvalmius 5. yhteys muihin hankkeisiin (vedenotto, muut kunnostukset) 6. pitkäaikainen sitoutuminen hankkeeseen 40 Ympäristöopas 2010 Rehevöityneen järven kunnostus ja hoito43 MP Vesiruton tiheät kasvustot voivat äkillisesti vallata matalia järviä ja järvien lahtia. Niiden vähentäminen on usein vaikuttanut vain lyhytaikaisesti. Tiheätkin kasvustot saattavat hävitä nopeasti, jos niiden esiintyminen on ollut esimerkiksi poikkeuksellisen kuivan kesän aiheuttama. Vesirutto ja karvalehti ovat myös paikoin olleet ongelmallisen runsaita järvissä, joiden leväkukinnat ovat kunnostustoimenpiteillä loppuneet ja vesi on kirkastunut. Lainsäädäntö, lupaasiat ja sopimukset Kunnostustoimintaa säätelee ennen kaikkea vesilaki. Muita toimintaan vaikuttavia lakeja ovat ympäristönsuojelulaki, luonnonsuojelulaki, kalastuslaki sekä maankäyttö- ja rakennuslaki. Jos hankkeessa on tarkoitus nostaa veden pintaa, muuttaa rantaviivaa ruoppaamalla tai poistaa kasvillisuutta laajemmilta alueilta, tulee jo kunnostushanketta suunniteltaessa ehdottomasti ottaa huomioon oikeudelliset näkökulmat ja olla hyvissä ajoin yhteydessä ELY-keskukseen. Lupakysymykset vaikuttavat myös hankkeiden kustannuksiin ja aikatauluun. Aina, kun kunnostustoimenpiteitä lähdetään toteuttamaan, tarvitaan vesialueen omistajan lupa ja usein myös rannanomistajan lupa. Yleisperiaate on, että järven kunnostusta ajavan tahon tulisi saada vesialueen omistajan ja naapurien suostumus hankkeelle jo suunnitteluvaiheessa. Ongelmien välttämiseksi suostumukset kannattaa aina pyytää kirjallisena. Jotkut vaikutusalueeltaan suppeat, ristiriidattomat hankkeet voidaan toteuttaa vesialueen ja rantakiinteistöjen omistajien kirjallisella suostumuksella. Koeverkkokalastuksiin tarvitaan aina vesialueen omistajan lupa. Vesilain mukainen lupa tarvitaan esimerkiksi silloin, kun hankkeessa muutetaan vedenpinnan korkeutta tai virtaamaa, toimenpiteet estävät kalojen kulkua tai vaikeuttavat muuten vesillä liikkumista. Muita lupaa edellyttäviä toimenpiteitä ovat esimerkiksi vähäistä suuremmat ruoppaukset ja kemikaalikäsittelyt. Luvan myöntää aluehallintovirasto (AVI). Lupaa voi hakea esimerkiksi rannan tai vesialueen omistaja, osakaskunta, kunta tai valtio. Valuma-alueella tehtävät toimenpiteet, kuten kosteikkojen ja laskeutusaltaiden rakentaminen, saattavat edellyttää lupakäsittelyä. Kunnostustöiden aloittamisesta tulee aina ilmoittaa ELY-keskukseen. Ilmoitusvelvollisuus koskee myös hankkeita, jotka eivät tarvitse aluehallintoviraston lupaa. Ilmoituksen voi tehdä vapaamuotoisena tai ilmoitus vesirakennustyöstä -lomakkeella, joka löytyy ELY-keskusten verkkosivuilta. Myös työn valmistumisesta tulee ilmoittaa. Viestintä ja yhteistyö Järven kunnostukseen liittyvä viestintä sekä kunnostajien ja järven muiden toimijoiden välinen yhteistyö kannattaa aloittaa heti suunnittelun alkuvaiheessa. Hankkeelle kannattaa perustaa nettisivut, joille voi kerätä ja päivittää tietoa hankkeesta. Hyvällä ja avoimella viestinnällä voidaan saada kunnostussuunnitelmalle tukea paikallisten asukkaiden ja päättäjien keskuudessa ja välttyä monilta turhilta yllätyksiltä hankkeen edetessä. Tehokkaan tiedottamisen ja sidosryhmäyhteistyön avulla voi- Ympäristöopas 2010 Rehevöityneen järven kunnostus ja hoito 4144 Kunnostushankkeet kiinnostavat usein etenkin paikallisia tiedotusvälineitä. LL daan saada uusia toimijoita innostumaan esimerkiksi talkootyöhön. Viestintäsuunnitelmasta punainen lanka Viestintä on sitä tehokkaampaa, mitä paremmin suunniteltua se on. Pienellekin kunnostushankkeelle kannattaa laatia viestintäsuunnitelma, joka toimii viestinnän ja sidosryhmäyhteistyön punaisena lankana. Viestintäsuunnitelmaan tulisi sisältyä ainakin: tarkastelu hankkeen tämän hetkisestä tiedottamisesta tavoitteiden asettaminen kohderyhmien ja yhteistyötahojen valinta keskeisen viestin hahmottaminen idea viestinnän ja sidosryhmäyhteistyön toteutuksesta tiedotusasioiden alustava aikataulu. Mitä laajempi yleinen hyväksyntä kunnostushankkeella on, sen helpompi sitä on lähteä toteuttamaan. Kannattaa muistaa, että ympäristö ja sen tilan parantaminen kiinnostavat ihmisiä aina. Etenkin paikallislehdet kirjoittavat usein mielellään juttuja tällaisista aiheista. Tiedottamisessa kannattaa muistaa myös radio ja televisio. Onnistunut järven kunnostus on erinomainen aihe esimerkiksi alueellisessa uutislähetyksessä. Valtakunnallinen tiedote ja tiedotustilaisuuden järjestäminen kannattaa ottaa mukaan aina laajojen, valtakunnallisesti merkittävien hankkeiden yhteydessä. Viestinnän on oltava ymmärrettävää, selkeää ja havainnollista. Konkreettiset esimerkit, mahdolliset tulevaisuuden näkymät ja sopivassa suhteessa oleva huumori auttavat uutisoinnin perillemenossa ja myös ristiriitatilanteiden ratkaisussa. Paikallinen yhteistyö on arvokasta Kunnostushankkeen keskeisiä sidosryhmiä ovat esimerkiksi alueen asukkaat, vesialueen omistajat, kuntien päättäjät, paikalliset yritykset ja alueen koululaiset. Hankkeen sidosryhmien kanssa tehtävä yhteistyö tuo kunnostuksen lähemmäs alueen ihmisiä ja lisää positiivista yhteishenkeä. Kunnostushanketta kannattaa esitellä esimerkiksi kylä- ja keskusteluilloissa, joihin paikalliset asukkaat ja päättäjät voivat yhdessä kokoontua keskustelemaan järven kunnostuksen suunnittelusta ja tavoitteista. Hyvin toimiva yhteistyö jokavuotisine perinteineen on erittäin merkityksellistä myös hankkeeseen sitoutumisen ja työn jatkuvuuden kannalta. 42 Ympäristöopas 2010 Rehevöityneen järven kunnostus ja hoito45 Mistä intoa osallistumiseen? Kunnostushankkeeseen osallistuminen vaatii tietynasteista sitoutumista yhteisten päämäärien toteuttamiseen. Kunnostushankkeisiin osallistuneet ihmiset ovat maininneet keskeisimmiksi motivaation lähteikseen luonnonarvot ja luonnon seuraamisen. Muita motivoineita tekijöitä ovat olleet hankkeissa syntyvä yhteisöllisyys ja virkistyskäyttömahdollisuuksien paraneminen. Ihmisten osallistumisinnokkuutta lisää tieto siitä, että vaikutusmahdollisuudet ovat todellisia ja että heidän mielipiteitään todella kuunnellaan. Toimintatapoja on hyvä räätälöidä tilanteen ja ihmisten luonteen mukaan: osa ihmisistä haluaa ryhtyä suoraan toimintaan, osa puolestaan tarvitsee aikaa keskustelulle ja suunnittelulle. Konkreettisia keinoja ihmisten innostamiseen ovat erilaiset asuinympäristön viihtyvyyttä nostavat hankkeet, kuten kylän yhteisen uimarannan tai venevalkaman rakentaminen järven kunnostuksen yhteydessä. Myös erilaiset tapahtumat ja tempaukset, vaikka vuotuiset pilkkikilpailut tai kyläjuhlat, ovat hauska tapa esitellä hanketta ja innostaa ihmisiä kunnostusasioiden pariin. Kunnostushankkeeseen kannattaa innostaa mukaan myös lähiseudun lapset ja nuoret. Tämä on tärkeää paitsi yleisen ympäristökasvatuksen vuoksi, myös järven kunnostuksen jatkuvuuden kannalta. Toiminta vaatii kuitenkin suunnittelua ja resursseja. Jos lasten halutaan osallistuvan talkoisiin, toiminnan on oltava ohjattua ja riittävästi valvottua. Lapsille voidaan järjestää esimerkiksi puuhapiste, jossa he pääsevät kokeilemaan esimerkiksi lämpötilan mittaamista, tutustumaan vesistön tyypillisiin kasvi- ja eläinlajeihin ja rakentamaan onkia. Koululaisia voi tutustuttaa kotijärvensä kunnostushankkeeseen vaikkapa koulussa toteutettavan järviprojektin avulla. Lisää aiheesta: Lähteenmäki, H. ja Rotko, P Eväitä vuorovaikutteiseen viestintään vesistöjen kunnostus- ja säännöstelyhankkeissa. Suomen ympäristökeskus, Helsinki. Ympäristöopas s. TP Ympäristöopas 2010 Rehevöityneen järven kunnostus ja hoito 4346 Kuupylynjärven kunnostus Kuupylynjärvi (Skoböleträsket) sijaitsee Kemiönsaaressa Kemiön kunnassa. Metsien ympäröimä 40 hehtaarin kokoinen järvi oli alun perin kirkasvetinen järvi. Järveen kohdistuva ravinnekuormitus voimistui 1980-luvulla monen tekijän summana. Keskeisiä syitä olivat valuma-alueen metsien hakkuut, suo-ojitukset, järven rannalla sijaitsevan leirikeskuksen vanha jätevesikuorma ja lietelannan levitys pelloille. Lisäksi vuosien lämpimät kesät tuottivat vahvoja särkikalojen vuosiluokkia luvun alkuvuosina veden fosforipitoisuus kohosi huomattavasti, voimakkaat sinileväkukinnat haittasivat virkistyskäyttöä, ja näkösyvyys putosi yli kolmesta metristä yhteen metriin. Tilanteesta huolestuneet ranta-asukkaat teettivät konsultilla arvion järven tilasta. Tulosten perusteella he ryhtyivät yhteistyössä toimimaan järven tilan parantamiseksi. Kaikissa rantakiinteistöissä tehtiin tarpeelliset vesiensuojelutoimenpiteet kuormituksen lopettamiseksi. Sisäisen kuormituksen vähentämiseksi järven syvänteeseen ostettiin markalla hapetin, joka on edelleen käytössä. Lisäksi järvellä käynnistettiin hoitokalastus. Vuosina kahden vuoden välein tehdyissä syysnuottauksissa järvestä poistettiin 175, 100 ja 40 kg/ha, eli yli 300 kg kalaa hehtaarilta. Järven vesi kirkastui ja sinileväkukinnat hävisivät 1990-luvun lopussa. Veden äkillinen kirkastuminen aiheutti kuitenkin karvalehden voimakasta kasvua 2000-luvun alkuvuosina. Voimakkaimmin umpeen kasvaneilla matalilla alueilla karvalehteä haravoitiin järvestä useina vuosina, ja ongelmasta päästiin eroon vuoden 2003 jälkeen. Järveen istutettiin kuhaa kolmena peräkkäisenä vuotena 100 kpl hehtaarille. Järven tila on koko 2000-luvun ollut hyvä. Kuhakanta voimistui istutuksen jälkeen ja on osaltaan hillinnyt särkikalojen uutta runsastumista. Kuhan runsastumista on auttanut verkkokalastuksen vähäisyys ja järven talviaikainen hapettaminen. Kunnostuksen kustannukset jaettiin tasan asukkaiden muodostaman suojeluyhdistyksen ja vilkkaassa käytössä olevan leirikeskuksen omistavan Salon kaupungin kesken. Vuosina kustannukset olivat yhteensä euroa, josta ranta-asukkaat keräsivät vuodessa keskimäärin 150 euroa/kiinteistö. Nykyiset vuosikustannukset, jotka aiheutuvat lähinnä hapetuksen sähkönkulutuksesta sekä veden laadun seurantanäytteistä talvella ja loppukesällä, ovat noin 50 euroa/kiinteistö. Ongelmista ei vielä ole lopullisesti päästy eroon, vaan järven hoitoa jatketaan edelleen. Kuupylynjärven näkösyvyys elokuussa v Jokakesäiset sinileväkukinnat häiritsivät pahasti Kuupylynjärven virkistyskäyttöä. Kunnostus paransi järven tilaa huomattavasti, mutta siitä huolimatta ongelmia ilmenee edelleen. Järven jatkuvalla hoidolla tilanne saadaan pysymään melko vakaana. näkösyvyys, m 4,5 4 3,5 3 2,5 2 1,5 1 0, HANS VOGT JA PÄIVI JOKI-HEISKALA MO MO 44 Ympäristöopas 2010 Rehevöityneen järven kunnostus ja hoito 47 Ympäristöopas 2010 Rehevöityneen järven kunnostus ja hoito 45 Näytä lisää
Raaseporin Karjaan kaupunginosan Myllylammen eli Kvarnträskin kunnostussuunnitelma
Uusimaa Raaseporin Karjaan kaupunginosan Myllylammen eli Kvarnträskin kunnostussuunnitelma 20/2010 Uudenmaan elinkeino-, liikenne ja ympäristökeskuksen julkaisuja UUDENMAAN ELINKEINO-, LIIKENNE- JA YMPÄRISTÖKESKUKSEN Lisätiedot Tykölänjärven kunnostuksen yleissuunnitelma
PIRKANMAAN ELY-KESKUS Tykölänjärven kunnostuksen yleissuunnitelma Raportti LUONNOS FCG SUUNNITTELU JA TEKNIIKKA OY P25791 FCG SUUNNITTELU JA TEKNIIKKA OY Raportti LUONNOS 1 (30) Sisällysluettelo 1 Hankkeen Lisätiedot Hiidenveden kunnostus- ja hoitosuunnitelma -Osa II ravintoketjukunnostus
Hiidenveden kunnostus 2012-2015 -hanke Länsi-Uudenmaan vesi ja ympäristö ry Hiidenveden kunnostus- ja hoitosuunnitelma -Osa II ravintoketjukunnostus Jyväskylän yliopisto Ympäristöntutkimuskeskus Tutkimusraportti Lisätiedot OMAN VESISTÖN SEURANTAKURSSI
OMAN VESISTÖN SEURANTAKURSSI Vinkkejä tulosten seuraamiseen Vesistön käyttäjien toteuttama seuranta Seurattavat muuttujat: Näkösyvyys Veden lämpötila (varsinaista havainnointia tukeva muuttuja) Levätilanteen Lisätiedot Lahden pienten järvien veden laadun tutkimuksia 30 vuotta
Lahden kaupunki Tekninen ja ympäristötoimiala Valvonta ja ympäristökeskus Lahden pienten järvien veden laadun tutkimuksia 3 vuotta Juha Keto (toim.) Lahden kaupungin valvonta ja ympäristökeskus Päijät Lisätiedot ALUKSI. Opetuspaketin kokoaja, Sirkka Hippi
3 ALUKSI Ähtävänjoen vesistö tutuksi opetuspaketti on laadittu osana EU:n aluekehitysrahaston tukemaa Ympäristöystävällinen Järviseutu hanketta. Idea koulujen käyttöön sopivasta tietopaketista syntyi jo Lisätiedot Immalanjärven vedenlaatu, maisema, alueen virkistyskäyttö ja luonnon monimuotoisuus. Osa I
1 Immalanjärven vedenlaatu, maisema, alueen virkistyskäyttö ja luonnon monimuotoisuus. Osa I Immalanjärvi Imatran kaupungin juomavesi- ja virkistyslähde Saimaan ja Vuoksen tuntumassa 1. Salpausselän kupeessa Lisätiedot TAMPEREEN KAUPUNKI YMPÄRISTÖNSUOJELUYKSIKKÖ Jenna Pihlajamäki. Tampereen Aitolahti Teisko alueen pienvesiselvitys, osa 2
TAMPEREEN KAUPUNKI YMPÄRISTÖNSUOJELUYKSIKKÖ Jenna Pihlajamäki Tampereen Aitolahti Teisko alueen pienvesiselvitys, osa 2 Tampereen kaupunki Ympäristönsuojelun julkaisuja 3/2014 Teksti: Kannen kuvat: Jenna Lisätiedot KOSTEIKOT VESIENSUOJELUN APUVÄLINEENÄ
KOSTEIKOT VESIENSUOJELUN APUVÄLINEENÄ Kosteikot ovat yksi uhanalaisimmista, ja samanaikaisesti rikkaimmista, ekosysteemeistä maailmassa. Arvioiden mukaan Euroopassa vielä viime vuosisadan alussa olleista Lisätiedot Lehijärven valuma-alueen laskeutusallas- ja kosteikkokartoitus sekä Haikonojan allaskosteikkosuunnitelma
Lehijärven valuma-alueen laskeutusallas- ja kosteikkokartoitus sekä Haikonojan allaskosteikkosuunnitelma Piia Tuokko Hämeenlinnan seudullisen ympäristötoimen monisteita 3 2005 Hämeenlinnan kaupunki Tuokko, Lisätiedot Miten väistämättömään ilmastonmuutokseen. Yhteenveto suomalaisesta sopeutumistutkimuksesta
Miten väistämättömään ilmastonmuutokseen voidaan varautua? Yhteenveto suomalaisesta sopeutumistutkimuksesta eri toimialoilla 62011 Miten väistämättömään ilmastonmuutokseen voidaan varautua? - yhteenveto Lisätiedot Sodankylän kalastusalueen käyttö- ja hoitosuunnitelma
Sodankylän kalastusalueen käyttö- ja hoitosuunnitelma 2008 1 SISÄLLYSLUETTELO Johdanto.....2 1. SELVITYSOSA... 3 1.1 Kuvailulehti... 3 1.2 Yleiskuvaus alueesta... 4 1.3 Kalavedet... 4 1.3.1 Veden laatu... Lisätiedot Mikkelin alapuolisen Saimaan sekä valuma-alueen hoidon yleissuunnitelma
Mikkelin alapuolisen Saimaan sekä valuma-alueen hoidon yleissuunnitelma Nab Labs Oy - Ympäristöntutkimuskeskus Ambiotica Tutkimusraportti 83 / 2014 Arja Palomäki, Heikki Alaja, Irene Kuhmonen ja Pekka Lisätiedot MUUTTUVA SELKÄMERI. Ilmastonmuutos Selkämeren alueella. Anna Hakala (toim.)
MUUTTUVA SELKÄMERI Ilmastonmuutos Selkämeren alueella Anna Hakala (toim.) MUUTTUVA SELKÄMERI Ilmastonmuutos Selkämeren alueella Anna Hakala (toim.) Pyhäjärvi-instituutin julkaisuja Sarja B nro 19 ISBN: Lisätiedot ITÄMERI TIETOPAKETTI REHEVÖITYMISESTÄ OPPIMATERIAALI DOKUMENTTIIN SAASTUNUT MEREMME OPPILAAN MATERIAALI LEON GREEN BALTIC SEA MEDIA PROJECT
REHEVÖITYMISESTÄ ITÄMERI TIETOPAKETTI REHEVÖITYMISESTÄ OPPIMATERIAALI DOKUMENTTIIN SAASTUNUT MEREMME LEON GREEN BALTIC SEA MEDIA PROJECT Elokuvantekijä ja freelance-toimittaja Folke Rydén ja valokuvaaja Lisätiedot KOMPOSTOIVA KUIVAKÄYMÄLÄ YLEISÖKÄYTÖSSÄ
KOMPOSTOIVA KUIVAKÄYMÄLÄ YLEISÖKÄYTÖSSÄ Opinnäytetyö Ympäristöteknologian koulutusohjelma Hämeenlinna 23.2.2007 Teemu Sandberg OPINNÄYTETYÖ Ympäristöteknologian koulutusohjelma Visamäentie 35 13100 HÄMEENLINNA Lisätiedot Monivaikutteisten kosteikkojen yleissuunnitelma
Monivaikutteisten kosteikkojen yleissuunnitelma Forssan seutu 2/2010 Hämeen elinkeino-, liikenne ja ympäristökeskuksen julkaisuja HÄMEEN ELINKEINO-, LIIKENNE- JA YMPÄRISTÖKESKUKSEN JULKAISUJA 2 2010 Monivaikutteisten Lisätiedot Kokemuksia ja esimerkkejä elinympäristöjen ennallistamisesta Kolin kansallispuistossa
Ennallistajan opas. Kokemuksia ja esimerkkejä elinympäristöjen ennallistamisesta Kolin kansallispuistossa. 2006 Ennallistajan opas Kokemuksia ja esimerkkejä elinympäristöjen ennallistamisesta Kolin kansallispuistossa Lisätiedot SUOMEN YMPÄRISTÖPOLITIIKKA - KESTÄVÄÄ KEHITYSTÄ VAI VASTUUTONTA VALLANKÄYTTÖÄ?
Teknillisen korkeakoulun vesitalouden ja vesirakennuksen julkaisuja 14 Helsinki University of Technology Water Resources Publications 14 Espoo 2007 TKK-VTR-14 SUOMEN YMPÄRISTÖPOLITIIKKA - KESTÄVÄÄ KEHITYSTÄ Lisätiedot Miten vaikutan? Kansalaistoimijan vaikuttamisopas. Anne Ilvonen. OK-opintokeskus
Miten vaikutan? Kansalaistoimijan vaikuttamisopas Anne Ilvonen OK-opintokeskus Sisältö Vaikuttaminen on jokaisen kansalaistaito... 5 1. Mitä vaikuttaminen on?... 6 1.1. Valta... 7 1.2. Osallistuminen... Lisätiedot Hiidenveden lähialueen kosteikkojen yleissuunnitelma
Hiidenveden lähialueen kosteikkojen yleissuunnitelma Esko Vuorinen Länsi-Uudenmaan VESI ja YMPÄRISTÖ ry Västra Nylands vatten och miljö rf Julkaisu 234/2012 LÄNSI-UUDENMAAN VESI JA YMPÄRISTÖ RY JULKAISU Lisätiedot Pihka. Kaikki tehtävät ohjeineen
Pihka Kaikki tehtävät ohjeineen Pihka-luonnonharrastusmerkki on Luonto-Liiton harrastekokonaisuus, joka sopii kaikille luonnosta kiinnostuneille lähtötasosta riippumatta. Pihka-merkki koostuu erilaisista Lisätiedot Itä-Siitolan kosteikon ja Vuoksen ranta-alueen hoitosuunnitelma. Kalavesi Konsultit Oy
Itä-Siitolan kosteikon ja Vuoksen ranta-alueen hoitosuunnitelma Kalavesi Konsultit Oy 1 Sisällysluettelo: 1. Tausta 3 2. Hoitosuunnitelman tarve ja tavoitteet 3 3. Alueen kuvaus 4 3.1 Kosteikkoalue 4 3.2 Lisätiedot SAIMAANNORPPA (Pusa hispida saimensis) - JA SEN ELINYMPÄRISTÖ SAIMAA
SAIMAANNORPPA (Pusa hispida saimensis) - JA SEN ELINYMPÄRISTÖ SAIMAA Etelä-Karjalan luonnonsuojelupiiri ry 2004 päivitetty 9/2013 SAIMAANNORPPA (Pusa hispida saimensis) JA SEN ELINYMPÄRISTÖ SAIMAA 1. Saimaa Lisätiedot Maatalouden ravinnekuormitus ja sen tehokkaat vähentämistoimenpiteet Loppuraportti
Maatalouden ravinnekuormitus ja sen tehokkaat vähentämistoimenpiteet Loppuraportti Helsinki 2008 Työryhmämuistio mmm 2008:9 Maatalouden ravinnekuormitus ja sen tehokkaat vähentämistoimenpiteet Loppuraportti Lisätiedot Maa-ainesten kestävä käyttö
YMPÄRISTÖHALLINNON OHJEITA 1 2009 Maa-ainesten kestävä käyttö Opas maa-ainesten ottamisen sääntelyä ja järjestämistä varten LUONNON- VARAT YMPÄRISTÖMINISTERIÖ YMPÄRISTÖHALLINNON OHJEITA 1 2009 Maa-ainesten Lisätiedot Yhteislupa-alue sisävesiammattikalastuksen kehitysmallina
Opinnäytetyö (AMK) Kala- ja ympäristötalous 2010 Mikko Tommila Yhteislupa-alue sisävesiammattikalastuksen kehitysmallina esiselvitys Puulan ammattikalastuksen yhteislupa-aluehankkeelle 2 OPINNÄYTETYÖ (AMK) Lisätiedot VESISTÖTULOSTEN TULKITSEMISEKSI HAVAINTOESIMERKEIN VA- RUSTETTUNA
OPASVIHKONEN VESISTÖTULOSTEN TULKITSEMISEKSI HAVAINTOESIMERKEIN VA- RUSTETTUNA Tämä opasvihkonen on laadittu tyydyttämään sitä tarvetta, jota esiintyy eri tahoilla ns. ei asiantuntijoiden keskuudessa velvoitetarkkailuraportteja Lisätiedot Jokihelmisimpukan ja sen elinympäristön suojelun taso LIFE-Luonto -projektissa
Jokihelmisimpukan ja sen elinympäristön suojelun taso LIFE-Luonto -projektissa (RM) Ilmari Valovirta Pekka Tuulenvire Vili Englund Helsingin yliopisto Luonnontieteellinen keskusmuseo Helsinki 2003 Jokihelmisimpukan Lisätiedot Sisällys. Esipuhe 4. 1 Alkusanat 6. 2 Määritelmiä 9. 3 Taajamahydrologia ja hulevesijärjestelmät 18. 4 Hulevesien hallinnan yleiset periaatteet 20
Hulevesiopas 1 Sisällys Esipuhe 4 1 Alkusanat 6 Määritelmiä 9 3 Taajamahydrologia ja hulevesijärjestelmät 18 4 Hulevesien hallinnan yleiset periaatteet 0 5 Hulevesien hallinnan suunnitteluprosessi 6 Hulevesien Lisätiedot 2017 © DocPlayer.fi Yksityisyyskäytäntö | Palveluehdot | Palaute